
Il-Parlament Ewropew,
–	wara li kkunsidra l-proposta tal-Kummissjoni lill-Parlament Ewropew u lill-Kunsill (COM(2023)0645),
–	wara li kkunsidra l-Artikolu 294(2) u l-Artikolu 192(1) tat-Trattat dwar il-Funzjonament tal-Unjoni Ewropea, skont liema artikoli l-Kummissjoni ppreżentat il-proposta lill-Parlament (C9-0378/2023),
–	wara li kkunsidra l-Artikolu 294(3) tat-Trattat dwar il-Funzjonament tal-Unjoni Ewropea,
–	wara li kkunsidra l-opinjoni motivata ppreżentata mill-Kamra tad-Deputati Taljana, fil-qafas tal-Protokoll Nru 2 dwar l-applikazzjoni tal-prinċipji ta' sussidjarjetà u proporzjonalità li tiddikjara li l-abbozz ta' att leġiżlattiv ma jimxix mal-prinċipju ta' sussidjarjetà,
–	wara li kkunsidra l-opinjoni tal-Kumitat Ekonomiku u Soċjali Ewropew tal-14 ta’ Frar 2024[footnoteRef:1], [1:  	ĠU C, C/2024/2487, 23.4.2024, ELI: http://data.europa.eu/eli/C/2024/2487/oj.] 

–	wara li kkunsidra l-opinjoni tal-Kumitat tar-Reġjuni tat-18 ta’ April 2024[footnoteRef:2], [2:  	ĠU C, C/2024/3675, 26.6.2024, ELI: http://data.europa.eu/eli/C/2024/3675/oj.] 

–	wara li kkunsidra l-Artikolu 59 tar-Regoli ta’ Proċedura tiegħu,
–	wara li kkunsidra l-opinjoni tal-Kumitat għall-Industrija, ir-Riċerka u l-Enerġija,
–	wara li kkunsidra r-rapport tal-Kumitat għall-Ambjent, is-Saħħa Pubblika u s-Sikurezza tal-Ikel (A9-0148/2024),
1.	Jadotta l-pożizzjoni fl-ewwel qari li tidher hawn taħt;
2.	Jitlob lill-Kummissjoni terġa’ tirreferi l-kwistjoni lill-Parlament jekk tibdel il-proposta tagħha, temendaha b’mod sustanzjali jew ikollha l-ħsieb li temendaha b’mod sustanzjali;
3.	Jagħti istruzzjonijiet lill-President tiegħu biex tgħaddi l-pożizzjoni tal-Parlament lill-Kunsill u lill-Kummissjoni kif ukoll lill-parlamenti nazzjonali.

P9_TC1-COD(2023)0373
Pożizzjoni tal-Parlament Ewropew adottata fl-ewwel qari tat-23 ta’ April 2024 bil-ħsieb tal-adozzjoni tar-Regolament (UE) 2024/... tal-Parlament Ewropew u tal-Kunsill dwar il-prevenzjoni tat-telf tal-pellets tal-plastik biex jitnaqqas it-tniġġis mill-mikroplastik
IL-PARLAMENT EWROPEW U L-KUNSILL TAL-UNJONI EWROPEA,
Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 192(1) tiegħu,
Wara li kkunsidraw il-proposta tal-Kummissjoni Ewropea,
Wara li l-abbozz tal-att leġiżlattiv intbagħat lill-parlamenti nazzjonali,
Wara li kkunsidraw l-opinjoni tal-Kumitat Ekonomiku u Soċjali Ewropew[footnoteRef:3], [3: 	ĠU C , , p. .] 

Wara li kkunsidraw l-opinjoni tal-Kumitat tar-Reġjuni[footnoteRef:4], [4: 	ĠU C , , p. .] 

Filwaqt li jaġixxu skont il-proċedura leġiżlattiva ordinarja,


Billi:
(1)	Il-mikroplastiks jinsabu kullimkien, huma persistenti u transfruntiera. Huma ta’ detriment għall-ambjent u potenzjalment ta’ ħsara għal saħħet il-bniedem, b’mod partikolari minħabba l-preżenza ta’ addittivi kimiċi ta’ ħsara u sustanzi oħra ta’ tħassib miżjuda matul il-produzzjoni u l-konverżjoni, bħal ftalati, bisfenol A, jew ritardanti tal-fjammi[footnoteRef:5]. Il-mikroplastiks jiġu ttrasportati faċilment mill-ajru u mill-ilmijiet tal-wiċċ tal-art u mill-kurrenti tal-oċeani, u l-mobbiltà tagħhom hija fattur aggravanti. Jinsabu fil-ħamrija (inklużi l-artijiet agrikoli), fil-lagi, fix-xmajjar, fl-estwarji, fil-bajjiet, fil-laguni, fl-ibħra, fl-oċeani u f’reġjuni remoti, li darba kienu f’kundizzjoni perfetta, u l-preżenza tagħhom fil-ħamrija jista’ jkollha effetti fuq il-proprjetajiet tal-ħamrija u tikkawża alterazzjonijiet fil-ħamrija li jħallu impatt negattiv fuq it-tkabbir ta’ xi pjanti. L-impatti tal-mikroplastiks fuq l-ambjent tal-baħar ġew iddokumentati b’mod estensiv. Ladarba jispiċċaw fl-ambjent tal-baħar, il-mikroplastiks huma kważi impossibbli li jinġabru, u huma magħrufa li jittieklu minn firxa ta’ organiżmi u annimali u jikkawżaw ħsara lill-bijodiversità u lill-ekosistemi. Il-persistenza ta’ pellets tal-plastik fl-ambjent akkwatiku tista’ titkejjel fuq għexieren ta’ snin jew aktar, u l-inġestjoni ta’ pellets tal-plastik minn organiżmi selvaġġi tal-baħar, b’mod partikolari għasafar tal-baħar u fkieren tal-baħar, tista’ tikkawża ħsara fiżika jew mewt. Il-mikroplastiks jikkontribwixxu wkoll għat-tibdil fil-klima bħala sors addizzjonali kemm tal-emissjonijiet ta’ gassijiet serra kif ukoll tal-pressjoni fuq l-ekosistemi. Il-potenzjal tal-mikroplastiks li jaġixxu bħala portatur għal sustanzi tossiċi adsorbiti jew mikroorganiżmi patoġeniċi huwa parti integrali mill-problema. Il-bnedmin huma esposti għal mikroplastiks permezz tal-konsum tal-arja u tal-ikel. Is-sensibilizzazzjoni dejjem akbar tal-preżenza tal-mikroplastiks fil-katina alimentari tista’ timmina l-fiduċja tal-konsumatur u jkollha konsegwenzi ekonomiċi. Jista’ jkun hemm impatti ekonomiċi negattivi fuq attivitajiet bħas-sajd kummerċjali u l-agrikoltura, kif ukoll ir-rikreazzjoni u t-turiżmu f’żoni affettwati mir-rilaxxi. [Em. 1] [5: 	“Plastic giants polluting through the back door: The case for a regulatory supply-chain approach to pellet pollution” (Il-ġganti fis-settur tal-plastik li jniġġsu b’mod indirett. Il-każ għal approċċ regolatorju tal-katina tal-provvista għat-tniġġis tal-pellets tal-plastik), Surfrider Foundation Europe u Rethink Plastic, Novembru 2020.] 



(2)	Fl-opinjoni tagħhom bit-titlu “Riskji ambjentali u tas-saħħa tat-tniġġis mill-mikroplastik”, il-Grupp ta’ Konsulenti Xjentifiċi Ewlenin tal-Kummissjoni kkunsidra li “hemm raġunijiet sinifikanti għal tħassib u għal miżuri ta’ prekawzjoni li jridu jittieħdu”[footnoteRef:6]. [6: 	Scientific opinion on the environmental and health risks of microplastic pollution, April 2019] 

(3)	It-telf ta’ pellets tal-plastik jikkostitwixxi t-tielet l-akbar sors ta’ mikroplastiks rilaxxati b’mod mhux intenzjonat fl-ambjent fl-Unjoni u huwa dovut għal prattiki ħżiena ta’ mmaniġġar fl-istadji kollha tal-katina tal-provvista, inklużi l-produzzjoni, l-ipproċessar, id-distribuzzjoni, it-trasport, inkluż bil-baħar, u operazzjonijiet loġistiċi oħrajn. Għalhekk, approċċ tal-katina tal-provvista huwa essenzjali sabiex jiġi żgurat l-impenn tal-atturi ekonomiċi kollha involuti fl-immaniġġar ta’ pellets tal-plastik lejn il-prevenzjoni tat-telf. Mill-2015, l-industrija Ewropea tal-manifattura tal-plastik adottat progressivament il-programm Operation Clean Sweep® (OCS) internazzjonali bħala impenn volontarju. Skont dan il-programm, kull kumpanija li tagħmel jew timmaniġġa l-pellets tirrikonoxxi l-importanza li tniżżel għal żero t-telf tal-pellets u timpenja ruħha li tadotta l-aħjar prattiki. Filwaqt li tali prattiki ġeneralment jinftiehmu tajjeb mill-firmatarji tal-OCS, dawn ma ġewx implimentati b’mod komprensiv. L-adozzjoni tal-programm mill-industrija tal-plastik għadha baxxa.


(4)	L-impatti tat-tniġġis mill-mikroplastik fuq l-ambjent, u possibbilment fuq saħħet il-bniedem, qajmu tħassib fil-biċċa l-kbira tal-partijiet tad-dinja. Xi Stati Membri adottaw jew ipproponew miżuri dedikati. Madankollu, taħlita ta’ restrizzjonijiet nazzjonali tista’ potenzjalment tfixkel il-funzjonament tas-suq intern. [Em. 2]
(5)	Fi sforz sabiex jiġi indirizzat it-tniġġis mill-plastik, f’Jannar 2018, il-Kummissjoni adottat Komunikazzjoni bit-titolu “Strateġija Ewropea għall-Plastiks”[footnoteRef:7] li fiha rrikonoxxiet ir-riskji li jirriżultaw mill-mikroplastiks u talbet li jittieħdu soluzzjonijiet innovattivi mmirati lejn is-sorsi differenti ta’ mikroplastiks. Dan l-impenn iġġedded bl-adozzjoni tal-Patt Ekoloġiku Ewropew f’Diċembru 2019, bil-Pjan ta’ Azzjoni l-ġdid dwar l-Ekonomija Ċirkolari[footnoteRef:8] f’Marzu 2020 u bil-Pjan ta’ Azzjoni ta’ Tniġġis Żero[footnoteRef:9] f’Mejju 2021. Dan tal-aħħar jinkludi, fost il-miri tiegħu tal-2030, it-tnaqqis tal-ammont ta’ mikroplastiks rilaxxati fl-ambjent bi 30 %. [7: 	COM(2018) 28 final]  [8: 	COM(2020)98 final, 2020.]  [9: 	COM(2021) 400 final] 

(6)	Ir-Regolament tal-Kummissjoni (UE) 2023/2055[footnoteRef:10] jindirizza t-tniġġis mill-mikroplastik billi jimponi restrizzjoni fuq it-tqegħid fis-suq ta’ mikroplastiks li jiżdiedu intenzjonalment mal-prodotti (ir-“restrizzjoni”), peress li hemm tniġġis mill-mikroplastik konsiderevoli li jinħoloq mill-użu ta’ mikropartikoli tal-polimeri sintetiċi waħedhom jew intenzjonalment preżenti fil-prodotti, u t-tniġġis jippreżenta riskju inaċċettabbli għall-ambjent. [10: 	Ir-Regolament tal-Kummissjoni (UE) 2023/2055 tal-25 ta’ Settembru 2023 li jemenda l-Anness XVII tar-Regolament (KE) Nru 1907/2006 tal-Parlament Ewropew u tal-Kunsill dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta’ Sustanzi Kimiċi (REACH) fir-rigward ta’ mikropartikoli ta’ polimeri sintetiċi (ĠU L 238, 27.9.2023, p. 67).] 



(7)	Fl-2021, il-partijiet għall-Konvenzjoni għall-Protezzjoni tal-Ambjent Marin tal-Atlantiku tal-Grigal (OSPAR) adottaw ir-Rakkomandazzjoni mhux vinkolanti 2021/06[footnoteRef:11] biex jitnaqqas it-telf tal-pellets tal-plastik fl-ambjent tal-baħar billi jiġu promossi l-iżvilupp u l-implimentazzjoni f’waqthom ta’ standards u skemi ta’ ċertifikazzjoni effettivi u konsistenti tal-prevenzjoni tat-telf tal-pellets għall-katina kollha tal-provvista tal-plastik. Il-miżuri għall-minimizzazzjoni tar-riskju assoċjat mat-trasport tal-pellets tal-plastik bil-baħar qegħdin jiġu eżaminati fl-Organizzazzjoni Marittima Internazzjonali (OMI) fid-dawl tar-riskju sinifikanti ta’ tniġġis katastrofiku assoċjat mat-trasport marittimu tal-pellets tal-plastik. F’dan il-kuntest, l-Unjoni jenħtieġ li ssegwi mill-qrib l-iżviluppi fl-OMI u tassumi rwol ewlieni fl-iżgurar ta’ livell għoli ta’ protezzjoni ambjentali dwar din il-kwistjoni. [Em. 3] [11: 	OSPAR Recommendation 2021/06 on the reduction of plastic pellet loss into the marine environment] 

(7a)	Fl-Unjoni ġew irreġistrati diversi aċċidenti li wasslu għal tixrid u telf tal-pellets tal-plastik b’impatti transfruntiera, u dan jenfasizza l-ħtieġa urġenti ta’ miżuri ambizzjużi u olistiċi biex jitnaqqas b’mod sinifikanti r-riskju ta’ tniġġis mill-pellets tal-plastik filwaqt li jissaħħu l-kapaċitajiet ta’ rispons għal tixrid tal-pellets tal-plastik fit-territorji u l-ilmijiet tal-Unjoni. [Em. 4]


(7b)	Kważi 90 % tal-merkanzija tad-dinja tiġi ttrasportata bil-baħar, inkluż il-pellets tal-plastik. Madankollu, prattiki ħżiena ta’ mmaniġġar jew nuqqas ta’ superviżjoni ta’ ċerti operazzjonijiet ta’ rutina, bħat-tindif tal-bwieq jew kontejners, jistgħu jwasslu biex dawn il-pellets jnixxu u jinxterdu fl-oċean. Barra minn hekk, ġew irrapportati ħafna diżastri marittimi bil-pellets, li jagħmlu t-trasport marittimu attività ta’ riskju għoli fir-rigward tat-tniġġis mill-pellets tal-plastik. L-impatt ta’ telf tal-pellets bħal dan huwa katastrofiku għall-ekosistemi tal-baħar u kostali kif ukoll għall-ispeċijiet li jinsabu fihom, u l-mobbiltà estrema tal-pellets tal-plastik tagħmel l-operazzjonijiet effettivi ta’ konteniment u tindif diffiċli. L-immaniġġar ta’ tali pellets huwa rregolat fil-livell internazzjonali bil-Konvenzjoni tal-1972 għal Kontejners Sikuri, u ssupplimentat miċ-ċirkolari tal-2023 tas-Sottokumitat dwar il-Ġarr ta’ Merkanzija u Kontejners rigward l-obbligu li jiġu rrapportati kontejners mitlufa, iżda dawn ma jipprovdux il-garanziji meħtieġa għall-prevenzjoni tat-tniġġis mill-pellets tal-plastik. Għalhekk, l-inklużjoni tat-trasport marittimu fil-kamp ta’ applikazzjoni ta’ dan ir-Regolament, kif ukoll tad-dispożizzjonijiet relatati mal-immaniġġar ta’ pellets tal-plastik speċifiku għal dan il-mod tat-trasport huwa essenzjali sabiex jinkisbu l-objettivi ta’ dan ir-Regolament. [Em. 5]


(8)	Fis-sottomissjoni tal-Unjoni lill-Programm tan-Nazzjonijiet Uniti għall-Ambjent fid-dawl tat-tieni sessjoni tal-Kumitat Intergovernattiv ta’ Negozjar dwar strument internazzjonali legalment vinkolanti dwar it-tniġġis tal-plastik (INC-2)[footnoteRef:12], l-Unjoni u l-Istati Membri tagħha enfasizzaw il-ħtieġa li l-istrument futur jinkludi miżuri biex jitnaqqsu r-rilaxxi mhux intenzjonati ta’ mikroplastiks. [12: 	UNEP, Is-Sottomissjoni tal-Presessjoni tal-UE qabel it-Tieni Sessjoni tal-Kumitat Intergovernattiv ta’ Negozjar biex jiġi żviluppat strument internazzjonali legalment vinkolanti dwar it-tniġġis tal-plastik, 2023] 

(9)	Minkejja l-leġiżlazzjoni tal-Unjoni dwar il-prevenzjoni tal-iskart, tat-tniġġis, tal-iskart fil-baħar u tas-sustanzi kimiċi, ma hemm l-ebda regola speċifika tal-Unjoni li tipprevjeni t-telf tal-pellets bħala sors ta’ tniġġis mill-mikroplastik tul il-katina kollha tal-provvista. Id-Direttiva 2008/98/KE tal-Parlament Ewropew u tal-Kunsill[footnoteRef:13] tistabbilixxi prinċipji bażiċi għall-immaniġġar tal-iskart u timponi obbligi ġenerali għall-Istati Membri sabiex jieħdu miżuri għall-prevenzjoni tal-ħolqien tal-iskart. Dawk l-obbligi ġenerali jenħtieġ li jiġu kkomplementati billi jiġu indirizzati aspetti u rekwiżiti speċifiċi għall-immaniġġar bir-reqqa ta’ pellets tal-plastik sabiex jiġi evitat li dawn isiru skartjoħorġu fl-ambjent. [Em. 6] [13: 	Id-Direttiva 2008/98/KE tal-Parlament Ewropew u tal-Kunsill tad-19 ta’ Novembru 2008 dwar l-iskart u li tħassar ċerti Direttivi (ĠU L 312, 22.11.2008, p. 3).] 



(9a)	Dan ir-Regolament jipprevedi miżuri għall-prevenzjoni, għall-konteniment u għat-tindif tat-tniġġis mill-pellets tal-plastik li jseħħ wara d-dħul fis-seħħ ta’ dan ir-Regolament, iżda ma jipprevedix miżuri biex jiġi indirizzat it-tniġġis eżistenti. It-tindif tal-ħamrija, tax-xmajjar u tan-nixxigħat, u r-restawr tal-ekosistemi terrestri, tal-baħar, littorali u kostali degradati huwa essenzjali biex sal-2030 tintlaħaq il-mira ta’ tnaqqis ta’ 30 %, skont l-objettivi stabbiliti fir-Regolament (UE) 2024/1991 tal-Parlament Ewropew u tal-Kunsill[footnoteRef:14], u l-objettivi tal-Patt Ekoloġiku Ewropew. Il-Kummissjoni jenħtieġ li tiżviluppa sett ta’ miżuri biex jiġu identifikati u jitnaddfu dawk iż-żoni li jkunu diġà mniġġsa, u timplimentahom jew bħala parti minn strateġija Ewropea għat-tindif mit-tniġġis tal-mikroplastik, jew permezz ta’ miżuri ta’ appoġġ u akkumpanjament għall-Istati Membri. B’mod aktar ġenerali, l-Unjoni jenħtieġ li tkun involuta fil-promozzjoni ta’ soluzzjonijiet tul il-katina tal-valur kollha, u jenħtieġ li tinkludi tali soluzzjonijiet fin-negozjati li għaddejjin dwar l-iżvilupp ta’ Trattat internazzjonali dwar it-Tniġġis mill-Plastik, kif ukoll fil-81 sessjoni li jmiss tal-Kumitat tal-Protezzjoni tal-Ambjent tal-Baħar tal-IMO (IMO MEPC). [Em. 7] [14: 	Ir-Regolament (UE) 2024/1991 tal-Parlament Ewropew u tal-Kunsill tal-24 ta’ Ġunju 2024 dwar ir-restawr tan-natura u li jemenda r-Regolament (UE) 2022/869 (ĠU L, 2024/1991, 29.7.2024, ELI: http://data.europa.eu/eli/reg/2024/1991/oj). ] 



(10)	Filwaqt li l-produzzjoni ta’ materjali polimeriċi fuq skala industrijali taqa’ taħt il-kamp ta’ applikazzjoni tad-Direttiva 2010/75/UE tal-Parlament Ewropew u tal-Kunsill[footnoteRef:15], attivitajiet oħrajn bħall-konverżjoni, it-trasport jew il-ħżin ta’ pellets, normalment operati minn intrapriżi żgħar u ta’ daqs medju, ma humiex koperti minn dik id-Direttiva. Barra minn hekk, id-Dokument ta’ Referenza dwar l-Aħjar Tekniki Disponibbli fil-Produzzjoni tal-Polimeri ta’ Awwissu 2007[footnoteRef:16], stabbilit skont id-Direttiva tal-Kunsill 96/61/KE[footnoteRef:17] dwar il-prevenzjoni u l-kontroll integrati tat-tniġġis, ma jindirizzax il-kwistjoni speċifika tat-telf tal-pellets. [15: 	Id-Direttiva 2010/75/UE tal-Parlament Ewropew u tal-Kunsill tal-24 ta’ Novembru 2010 dwar l-emissjonijiet industrijali (il-prevenzjoni u l-kontroll integrati tat-tniġġis) (ĠU L 334, 17.12.2010, p. 17).]  [16: 	https://eippcb.jrc.ec.europa.eu/sites/default/files/2019-11/pol_bref_0807.pdf]  [17: 	Id-Direttiva tal-Kunsill 96/61/KE tal-24 ta’ Settembru 1996 dwar il-prevenzjoni u l-kontroll integrat tat-tniġġis (ĠU L 257, 10.10.1996, p. 26).] 

(11)	Id-Direttiva 2008/56/KE tal-Parlament Ewropew u tal-Kunsill[footnoteRef:18] tindirizza l-monitoraġġ u l-valutazzjoni tal-impatti tal-mikroskart, inkluż il-mikroplastiks, f’ambjenti kostali u tal-baħar. Qiegħed jiġi żviluppat aġġornament tal-ewwel gwida dwar il-monitoraġġ tal-iskart fil-baħar fid-dawl ta’ metodoloġiji armonizzati inkluż il-monitoraġġ tal-preżenza u d-distribuzzjoni ta’ pellets tal-plastik tul il-kosta. Madankollu, id-Direttiva 2008/56/KE ma tinkludix rekwiżiti speċifiċi dwar il-prevenzjoni jew it-tnaqqis tal-pellets tal-plastik fis-sors. [18: 	Id-Direttiva 2008/56/KE tal-Parlament Ewropew u tal-Kunsill tas-17 ta’ Ġunju 2008 li tistabbilixxi qafas għal azzjoni komunitarja fil-qasam tal-politika tal-ambjent marin (Direttiva Kwadru dwar l-Istrateġija Marina) (ĠU L 164, 25.6.2008, p.19).] 



(12)	Ir-Regolament tal-Kummissjoni (UE) 2023/2055 jindirizza t-telf ta’ mikropartikoli tal-polimeru sintetiku għall-użu f’siti industrijali, jiġifieri l-pellets tal-plastik, bħala rilaxxi li jistgħu jiġu evitati. Għal dawn ir-rilaxxi, ġie introdott rekwiżit ta’ rapportar għal kwantità stmata ta’ mikroplastiks rilaxxati fl-ambjent fuq bażi annwali . Filwaqt li ma hemmx. Madankollu, dan ir-rekwiżit ta’ rapportar ma għandux metodoloġija sabiex jiġi stmat it-telf, u jipprovdi biss stimi annwali. Filwaqt li dan ir-rekwiżit se jżid l-informazzjoni dwar it-telf tal-pellets u jtejjeb il-kwalità tal-informazzjoni miġbura sabiex jiġu vvalutati r-riskji li jirriżultaw minn dawn il-mikroplastiks fil-futur, ma huwiex biżżejjed biex jagħti ħarsa ġenerali tan-natura speċifika tat-telf u l-kawżi tiegħu. [Em. 8]
(13)	Sabiex jiġi żgurat li l-pellets tal-plastik jiġu mmaniġġati b’mod sikur u responsabbli fl-istadji kollha tal-katina tal-provvista, sabiex jiġi evitat it-telf fl-ambjent, huwa meħtieġ li jiġu stabbiliti rekwiżiti dwar l-immaniġġar ta’ pellets tal-plastik tul il-katina tal-provvista kollha: il-produzzjoni, il-ġbir f’lottijiet ewlenin u t-taħlit, il-konverżjoni, il-ġestjoni tal-iskart, inkluż ir-riċiklaġġ, id-distribuzzjoni, l-ippakkjar mill-ġdid, it-trasport, il-ħżin u t-tindif tat-tankijiet fl-istazzjonijiet tat-tindif.


(14)	Tali rekwiżiti jenħtieġ li jqisu l-prattiki ta’ mmaniġġar tajjeb rakkomandati fil-livell internazzjonali kif ukoll ir-rekwiżiti eżistenti dwar l-immaniġġar ta’ pellets tal-plastik stabbiliti mill-industrija fl-Unjoni.
(15)	L-operaturi ekonomiċi, it-trasportaturi tal-UE u t-trasportaturi mhux tal-UE jenħtieġ li jimplimentaw ir-rekwiżiti dwar l-immaniġġar ta’ pellets tal-plastik billi jsegwu ordni ta’ prijorità ta’ azzjoni bl-għan ewlieni li jipprevjenu r-rilaxx tal-pellets fl-ambjent bħala l-prijorità ewlenija. Għalhekk, il-prevenzjoni tat-tixrid ta’ pellets tal-plastik minn konteniment primarju matul l-immaniġġar ta’ rutina, u b’hekk it-tnaqqis tar-riskju ta’ tixrid sal-aktar livell baxx possibbli, jenħtieġ li tkun l-ewwel pass, inkluż billi jiġi evitat kwalunkwe mmaniġġar mhux meħtieġ (pereżempju billi jitnaqqsu l-punti ta’ trasferiment), u billi jiġu tikkettati l-kontejners ta’ ħżin u trasport kollha li jkun fihom pellets tal-plastik kif ukoll billi jintuża imballaġġ li ma jittaqqabxadegwat, segwita mill-konteniment tal-pellets imxerrdin biex jiġi żgurat li ma jintilfux fl-ambjent, u eventwalment billi jitnaddfu wara avveniment ta’ tixrid jew telf, bħala l-pass finali. [Em. 9]


(16)	Filwaqt li l-għan huwa li jiġi evitat it-telfjinkiseb telf żero ta’ pellets tal-plastik fl-ambjent għall-operaturi ekonomiċi kollha, it-trasportaturi tal-UE u t-trasportaturi mhux tal-UE, jenħtieġ li l-obbligi għall-intrapriżi mikro, żgħar u l-intrapriżi li jimmaniġġaw anqas minn 1 000 tunnellata ta’ daqs medjupellets tal-plastik fis-sena jiġu aġġustati biex jittaffa l-piż fuqhom. [Em. 10]
(17)	Ir-reġistrazzjoni tal-installazzjonijiet li jimmaniġġaw pellets tal-plastik u tat-trasportaturi li jittrasportawhom hija meħtieġa għat-traċċabbiltà ta’ pellets tal-plastik immaniġġati u ttrasportati f’kull Stat Membru, u biex l-awtoritajiet kompetenti jkunu jistgħu jwettqu l-kontrolli tal-konformità b’mod effiċjenti.
(18)	Sabiex jiġi evitat it-telf ta’ pellets tal-plastik u jinkiseb telf żero tal-pellets tal-plastik, l-operaturi ekonomiċi jenħtieġ li jistabbilixxu, jimplimentaw, u jaġġornaw f’kull ħin pjan ta’ valutazzjoni tar-riskju li jidentifika l-potenzjal għat-tixrid u t-telf, u li jiddokumenta b’mod partikolari t-tagħmir u l-proċeduri speċifiċi fis-seħħ għall-prevenzjoni, il-konteniment u t-tindif tat-telf tal-pellets, filwaqt li jitqiesu d-daqs tal-installazzjoni u l-iskala tal-operazzjonijiet. [Em. 11]


(19)	Sabiex l-awtoritajiet kompetenti jkunu jistgħu jivverifikaw il-konformità mar-rekwiżiti tal-pjan ta’ valutazzjoni tar-riskju, l-operaturi ekonomiċi jenħtieġ li jipprovdu lill-awtorità kompetenti pjan ta’ valutazzjoni tar-riskju li jkunu wettqu, flimkien ma’ awtodikjarazzjoni ta’ konformità.
(20)	L-operaturi ekonomiċi jenħtieġ li jkunu jistgħu jagħżlujistabbilixxu t-tagħmir speċifiku li jridu jinstallaw jew il-proċedurail-proċeduri li jridu jeżegwixxu. Madankollu, l-awtoritajiet kompetenti, filwaqt li jivverifikaw il-konformità, jenħtieġ li jkunu jistgħu jirrikjedu li l-operaturi ekonomiċi jemendaw il-pjan ta’ valutazzjoni tar-riskju, inkluż billi jieħdu, f’perjodu ta’ żmien partikolari, kwalunkwe waħda mill-azzjonijiet elenkati f’dan ir-Regolament biex jiżguraw implimentazzjoni adegwata tar-rekwiżiti ta’ dan ir-Regolament. L-operaturi ekonomiċi jenħtieġ li jkunu jistgħu jiġu eżentati milli jinstallaw ċerti tipi ta’ tagħmir jew milli jadottaw ċerti miżuri jekk jiġġustifikaw kif xieraq tali eżenzjonijiet lill-awtoritajiet kompetenti, filwaqt li jqisu n-natura u d-daqs tal-installazzjoni u l-iskala tal-operazzjonijiet tagħha. L-intrapriżi mikro jenħtieġ li jqisu tal-anqas it-tagħmir speċifiku li jrid jiġi installat jew il-proċeduri li jridu jiġu eżegwiti, filwaqt li jqisu n-natura u d-daqs tal-installazzjoni kif ukoll l-iskala tal-operazzjonijiet tagħha. [Em. 12]


(21)	Sabiex tiġi evalwata l-adegwatezza tal-pjan ta’ valutazzjoni tar-riskju mwettaq għal kull installazzjoni, l-operaturi ekonomiċi jenħtieġ li jżommu rekord ta’ stima tal-kwantità ta’ pellets rilaxxati fl-ambjent kull sena, flimkien mal-volum totali mmaniġġat. Sabiex jitnaqqas il-piż fuq l-operaturi ekonomiċi, l-informazzjoni dwar l-istimi tal-kwantitajiet rilaxxati tista’ tintuża fil-qafas tar-rekwiżit ta’ rapportar skont ir-Regolament tal-Kummissjoni (UE) 2023/2055.
(22)	Minħabba l-karatteristiċi tal-attività tagħhom, it-trasportaturi jenħtieġ li ma jingħatawx mandat biex iwettqu pjan ta’ valutazzjoni tar-riskju. Minflok, jenħtieġ li jkunu meħtieġa jwettqu miżuri tanġibbli mmirati lejn il-prevenzjoni, il-konteniment u l-indirizzar tat-tixrid u tat-telf. Dawn il-miżuri jenħtieġ li jkunu soġġetti għal verifika mill-awtoritajiet kompetenti, primarjament matul il-proċess tat-trasport.


(23)	L-implimentazzjoni b’suċċess tal-azzjonijiet meħtieġa sabiex jiġi evitat it-telf ta’ pellets tal-plastik u jinkiseb telf żero tal-pellets tal-plastik tirrikjedi l-kooperazzjoni u l-impenn sħaħ tal-impjegati tal-operaturi ekonomiċi, tat-trasportaturi tal-UE u ta’ dawk mhux tal-UE. L-operaturi ekonomiċi u t-trasportaturi tal-UE jenħtieġ li jkunu meħtieġa jħarrġu lill-persunal tagħhom skont ir-rwoli u r-responsabbiltajiet speċifiċi tal-impjegati tagħhom sabiex jiżguraw li jkunu konxji tat-tagħmir u jkunu jistgħu jużaw it-tagħmir u jeżegwixxu l-proċeduri meħtieġa sabiex jiżguraw il-konformità mar-rekwiżiti stabbiliti f’dan Regolament. Jenħtieġ li l-operaturi ekonomiċi u t-trasportaturi tal-UE jkunu meħtieġa wkoll jimmonitorjaw u jżommu rekords tal-azzjonijiet rilevanti sabiex jiġu implimentati r-rekwiżiti stabbiliti f’dan ir-Regolament, pereżempju, it-tqegħid ta’ apparat ġdid ta’ qbid. Fejn xieraq, jenħtieġ li jadottaw azzjonijiet korrettivi inkluż, fejn meħtieġ, it-titjib tat-tagħmir u tal-proċeduri fis-seħħ. [Em. 13]


(24)	L-intrapriżi żgħar, ta’ daqs medju u kbir li joperaw installazzjonijiet li fihom il-pellets tal-plastik jiġu mmaniġġati fi kwantitajiet ta’ aktar minn 1 000 tunnellata jistgħu jġibu riskji ogħla ta’ telf tal-pellets fl-ambjent. Għal din ir-raġuni, dawn l-intrapriżi jenħtieġ li jkunu meħtieġa jimplimentaw, għal kull installazzjoni, azzjonijiet addizzjonali bħat-twettiq ta’ valutazzjoni interna annwali, u l-adozzjoni ta’ programm ta’ taħriġ obbligatorju li jindirizza l-ħtiġijiet u l-modalitajietkwistjonijiet speċifiċi fir-rigward tal-prevenzjoni, il-prattiki, il-protezzjoni tal-ħaddiema, it-teknoloġiji ta’ taħriġtindif, l-użu u l-manutenzjoni tat-tagħmir, l-eżekuzzjoni tal-proċeduri, kif ukoll il-monitoraġġ u r-rapportar ta’ telf tal-pellets tal-plastik. Barra minn hekk, għal dawn l-intrapriżi, il-konformità mar-rekwiżiti stabbiliti f’dan ir-Regolament jenħtieġ li tintwera billi jinkiseb, u jiġġedded, ċertifikat maħruġ minn ċertifikatur. Dawn iċ-ċertifikaturi jistgħu jkunu jew korp ta’ valutazzjoni tal-konformità akkreditat, jew verifikatur ambjentali liċenzjat biex iwettaq verifika u validazzjoni f’konformità mar-Regolament (KE) Nru 1221/2009 tal-Parlament Ewropew u tal-Kunsill[footnoteRef:19] dwar il-parteċipazzjoni volontarja ta’ organizzazzjonijiet fi skema Komunitarja ta’ ġestjoni u verifika ambjentali (EMAS). Iċ-ċertifikat jenħtieġ li jikkorrispondi għal format uniku sabiex tiġi żgurata informazzjoni omoġenja. L-intrapriżi żgħar li joperaw installazzjonijiet li fihom ġew immaniġġati pellets tal-plastik fi kwantitajiet ta’ aktar minn 1 000 tunnellata, jenħtieġ li jiksbu ċ-ċertifikazzjoni darba biss. Tali ċertifikazzjoni jenħtieġ li tkun valida għal ħames snin li warajhom jenħtieġ li jinnotifikaw aġġornament tal-pjan ta’ valutazzjoni tar-riskju tagħhom kif ukoll awtodikjarazzjoni tal-konformità kull ħames snin. [Em. 14] [19: 	Ir-Regolament (KE) Nru 1221/2009 tal-Parlament Ewropew u tal-Kunsill tal-25 ta’ Novembru 2009 dwar il-parteċipazzjoni volontarja ta’ organizzazzjonijiet fi skema Komunitarja ta’ ġestjoni u verifika ambjentali (EMAS), li jħassar ir-Regolament (KE) Nru 761/2001 u d-Deċiżjonijiet tal-Kummissjoni 2001/681/KE u 2006/193/KE (ĠU L 342, 22.12.2009, p. 1).] 



(25)	L-intrapriżi mikro u żgħar, u l-intrapriżi ta’ daqs medju u kbir li joperaw installazzjonijiet li fihom il-pellets tal-plastik ikunu ġew immaniġġati fi kwantitajiet ta’ anqas minn 1 000 tunnellata u l-intrapriżi mikro, jenħtieġ li jkunu soġġetti għal awtodikjarazzjoni ta’ konformità. Jenħtieġ li jingħataw ukoll biżżejjed żmien sabiex juru l-konformità tagħhom. [Em. 15]
(26)	Sabiex l-awtoritajiet kompetenti jkunu jistgħu jivverifikaw b’mod aktar effiċjenti l-konformità skont dan ir-Regolament, iċ-ċertifikaturi jenħtieġ li jinnotifikaw lill-awtoritajiet kompetenti dwar l-eżitu tal-valutazzjonijiet tagħhom. Iċ-ċertifikati jenħtieġ li ma jippreġudikawx il-valutazzjoni dwar il-konformità mill-awtoritajiet kompetenti.
(27)	Sabiex jiġu rreġistrati fl-EMAS, l-operaturi ekonomiċi huma meħtieġa jikkonformaw mal-leġiżlazzjoni ambjentali, inkluż dan ir-Regolament. Konsegwentement, l-operaturi ekonomiċi li huma rreġistrati fl-EMAS jenħtieġ li jitqiesu bħala konformi mar-rekwiżiti stabbiliti f’dan ir-Regolament, dment li verifikatur ambjentali jkun ivverifika li r-rekwiżiti stabbiliti f’dan ir-Regolament ikunu ġew inklużi fis-sistema ta’ ġestjoni ambjentali tagħhom u jkunu ġew implimentati. Għalhekk, jenħtieġ li dawn l-operaturi ekonomiċi jiġu eżentati mill-obbligi ta’ ċertifikazzjoni u notifika lill-awtoritajiet kompetenti meta jġeddu l-awtodikjarazzjonijiet u l-valutazzjonijiet tar-riskju.


(28)	L-awtoritajiet kompetenti jenħtieġ li jivverifikaw il-konformità tal-operaturi ekonomiċi, tat-trasportaturi tal-UE u tat-trasportaturi mhux tal-UE mal-obbligi li jirriżultaw minn dan ir-Regolament bl-użu, jekk ikun xieraq, tas-sejbiet ipprovduti bħala parti miċ-ċertifikazzjoni jew bħala awtodikjarazzjonijiet, abbażi ta’ spezzjonijiet ambjentali jew ta’ miżuri oħrajn ta’ verifika, fuq approċċ ibbażat fuq ir-riskju. Fejn possibbli, jenħtieġ li l-ispezzjonijiet jiġu kkoordinati ma’ dawk meħtieġa skont leġiżlazzjoni oħra tal-Unjoni. Jenħtieġ li l-awtoritajiet kompetenti jipprovdu lill-Kummissjoni informazzjoni dwar l-implimentazzjoni ta’ dan ir-Regolament.
(29)	Sabiex jiġu mminimizzati l-effetti ta’ kwalunkwe telf, l-operatur ekonomiku, it-trasportatur tal-UE u t-trasportatur mhux tal-UE jenħtieġ li jieħdu l-miżuri meħtieġa sabiex tiġi rrestawrata l-konformità. Jenħtieġ li l-azzjoni korrettiva meħtieġa tkun proporzjonata għall-ksur identifikat u għall-effetti ta’ ħsara mistennija tiegħu fuq l-ambjent. Meta l-awtoritajiet kompetenti jidentifikaw ksur ta’ dan ir-Regolament, jenħtieġ li jinnotifikaw lill-operatur ekonomiku, lit-trasportatur tal-UE jew lit-trasportatur mhux tal-UE dwar il-ksur identifikat u jirrikjedu li jittieħdu miżuri korrettivi biex terġa’ tinkiseb il-konformità.


(30)	Jenħtieġ li l-awtoritajiet kompetenti jkollhom sett minimu ta’ setgħat ta’ spezzjoni u infurzar sabiex jiżguraw il-konformità ma’ dan ir-Regolament, jikkooperaw ma’ xulxin aktar malajr u b’mod aktar effiċjenti, u biex jiskoraġġixxu lill-operaturi ekonomiċi, lit-trasportaturi tal-UE u lit-trasportaturi mhux tal-UE milli jiksru dan ir-Regolament. Jenħtieġ li dawk is-setgħat ikunu biżżejjed biex jindirizzaw l-isfidi tal-infurzar u biex jipprevjenu lill-operaturi ekonomiċi mhux konformi milli jisfruttaw in-nuqqasijiet fis-sistema tal-infurzar billi jirrilokaw lejn Stati Membri li l-awtoritajiet kompetenti tagħhom ma jkunux mgħammra biex jindirizzaw prattiki illegali.
(31)	Jenħtieġ li l-awtoritajiet kompetenti jkunu jistgħu jużaw il-fatti u ċ-ċirkostanzi kollha tal-każ bħala evidenza għall-fini tal-ispezzjoni tagħhom.


(32)	Peress li l-intrapriżi mikro, żgħar u ta’ daqs medju (SMEs) għandhom sehem importanti fil-katina tal-provvista tal-pellets, jenħtieġ li jikkonformaw mal-obbligi rilevanti stabbiliti f’dan ir-Regolament, madankollu jistgħu jiffaċċaw kostijiet u diffikultajietfilwaqt li jitqiesu l-isfidi differenti possibbli marbuta ma’ dik il-konformità u l-kostijiet proporzjonalment ogħla meta jikkonformaw ma’ xi wħud mill-obbligipossibbli. Il-Kummissjoni u l-awtoritajiet kompetenti jenħtieġ li żżid is-sensibilizzazzjonijżidu s-sensibilizzazzjoni fost l-operaturi ekonomiċi u t-trasportaturi dwar il-ħtieġa li jiġi evitat it-telf tal-pellets. Barra minn hekk, jenħtieġ li l-Kummissjoni tiżviluppau l-awtoritajiet kompetenti jiżviluppaw materjali ta’ taħriġ, f’konsultazzjoni mal-partijiet ikkonċernati rilevanti kollha, sabiex tgħinhomjgħinu lill-operaturi ekonomiċi u lit-trasportaturi jissodisfaw l-obbligi tagħhom, b’mod partikolari fir-rigward tar-rekwiżiti tal-valutazzjoni tar-riskju. Dan jenħtieġ li jsir billi titqies ir-Rakkomandazzjoni mhux vinkolanti adottata mill-partijiet għall-Konvenzjoni għall-protezzjoni tal-ambjent marin tal-Atlantiku tal-Grigal (OSPAR). L-Istati Membri jenħtieġ li jipprovdu aċċess għall-informazzjoni u l-assistenza rigward il-konformità mal-obbligi u r-rekwiżiti tal-valutazzjoni tar-riskju. Fir-rigward tal-assistenza tal-Istati Membri, din tista’ tinkludi appoġġ tekniku u finanzjarju, kif ukoll taħriġ speċjalizzat lill-SMEslill-persunal kollu li jimmaniġġa l-pellets tal-plastik, kif ukoll appoġġ finanzjarju u aċċess għall-finanzjament għall-intrapriżi mikro u żgħar kif ukoll għall-installazzjonijiet li jimmaniġġaw il-pellets tal-plastik fi kwantitajiet iżgħar. Jenħtieġ li jittieħdu azzjonijiet mill-Istati Membri fir-rigward tar-regoli applikabbli dwar l-għajnuna mill-Istat. [Em. 16]


(33)	Sabiex jiġu ffaċilitati raġunijiet komuni għall-istima tat-telf ta’ pellets tal-plastik fl-ambjent, huwa meħtieġ li jkun hemm metodoloġija standardizzata stabbilita fi standard armonizzat li jiġi adottat f’konformità mar-Regolament (UE) Nru 1025/2012 tal-Parlament Ewropew u tal-Kunsill[footnoteRef:20]. Sakemm tiġi adottata l-metodoloġija standardizzata, l-operaturi ekonomiċi jenħtieġ li jindikaw il-metodoloġija użata meta jirrapportaw telf ta’ pellets tal-plastik. [Em. 17] [20: 	Ir-Regolament (UE) Nru 1025/2012 tal-Parlament Ewropew u tal-Kunsill tal-25 ta’ Ottubru 2012 dwar l-Istandardizzazzjoni Ewropea, li jemenda d-Direttivi tal-Kunsill 89/686/KEE u 93/15/KEE u d-Direttivi 94/9/KE, 94/25/KE, 95/16/KE, 97/23/KE, 98/34/KE, 2004/22/KE, 2007/23/KE, 2009/23/KE u 2009/105/KE tal-Parlament Ewropew u tal-Kunsill u li jħassar id-Deċiżjoni tal-Kunsill 87/95/KEE u d-Deċiżjoni Nru 1673/2006/KE tal-Parlament Ewropew u tal-Kunsill (ĠU L 316, 14.11.2012, p. 12)] 

(34)	Ir-Regolament (UE) Nru 1025/2012 jipprevedi proċedura għal oġġezzjonijiet għal standards armonizzati meta dawk l-istandards ma jissodisfawx kompletament ir-rekwiżiti stabbiliti f’dan ir-Regolament.
(35)	Sabiex jiġi żgurat li l-objettivi ta’ dan ir-Regolament jintlaħqu, u li r-rekwiżiti jiġu infurzati b’mod effettiv, jenħtieġ li l-Istati Membri jaħtru l-awtoritajiet kompetenti tagħhom stess responsabbli għall-applikazzjoni u l-infurzar ta’ dan ir-Regolament. F’każijiet meta jkun hemm aktar minn awtorità kompetenti waħda maħtura fit-territorju tagħhom, u biex jiġi żgurat l-eżerċitar effettiv tad-dmirijiet tal-awtoritajiet kompetenti, jenħtieġ li l-Istati Membri jiżguraw kooperazzjoni mill-qrib bejn l-awtoritajiet kompetenti maħtura kollha.


(36)	Sabiex tiġi żgurata l-konformità, l-awtoritajiet kompetenti jenħtieġ li jieħdu wkoll il-passi meħtieġa, inklużi l-ispezzjonijiet u s-seduti meta jkollhom informazzjoni rilevanti u li jkunu bbażati fuqhom, inklużi lmenti sostanzjati sottomessi minn partijiet terzi. Jenħtieġ li l-partijiet terzi li jippreżentaw tħassib ikunu jistgħu juru interess suffiċjenti jew iżommu l-indeboliment ta’ dritt.
(37)	L-Istati Membri jenħtieġ li jiżguraw li kwalunkwe miżura meħuda mill-awtoritajiet kompetenti tagħhom skont dan ir-Regolament tkun soġġetta għal rimedji ġudizzjarji effettivi f’konformità mal-Artikolu 47 tal-Karta tad-Drittijiet Fundamentali tal-Unjoni Ewropea[footnoteRef:21]. F’konformità mal-ġurisprudenza stabbilita tal-Qorti tal-Ġustizzja tal-Unjoni Ewropea, huma l-qrati tal-Istati Membri li għandhom jiżguraw il-protezzjoni ġudizzjarja tad-drittijiet ta’ persuna skont id-dritt tal-Unjoni. Barra minn hekk, l-Artikolu 19(1) tat-Trattat dwar l-Unjoni Ewropea jirrikjedi li l-Istati Membri jipprovdu rimedji suffiċjenti biex jiżguraw protezzjoni ġudizzjarja effettiva fl-oqsma koperti mid-dritt tal-Unjoni. F’dan ir-rigward, jenħtieġ li l-Istati Membri jiżguraw li l-pubbliku, inkluż il-persuni fiżiċi jew ġuridiċi f’konformità ma’ dan ir-Regolament, ikollu aċċess għall-ġustizzja f’konformità mal-obbligi li l-Istati Membri jkunu qablu magħhom bħala partijiet għall-Konvenzjoni dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali tal-Kummissjoni Ekonomika tan-NU għall-Ewropa (UNECE) tal-25 ta’ Ġunju 1998 (il-“Konvenzjoni ta’ Aarhus”)[footnoteRef:22]. [21: 	ĠU C 326, 26.10.2012, p. 391–407: ĠU C 326, 26.10.2012, p. 391–407 ]  [22: 	https://unece.org/environment-policy/public-participation/aarhus-convention/text] 



(38)	Sabiex jiġi żgurat li l-operaturi ekonomiċi jiġu skoraġġuti b’mod effettiv minn nuqqas ta’ konformità mar-rekwiżiti stabbiliti f’dan ir-Regolament, jenħtieġ li l-Istati Membri jistabbilixxu regoli dwar il-penali applikabbli għall-ksur ta’ dan ir-Regolament u jiżguraw li dawk ir-regoli jiġu implimentati. Jenħtieġ li l-penali previsti jkunu effettivi, proporzjonati u dissważivi. Sabiex tiġi ffaċilitata applikazzjoni aktar konsistenti tal-penali, huwa meħtieġ li jiġu stabbiliti kriterji komuni għad-determinazzjoni tat-tipi u l-livelli ta’ penali li għandhom jiġu imposti f’każ ta’ ksur. Dawk il-kriterji jenħtieġ li jinkludu, fost l-oħrajn, in-natura u l-gravità tal-ksur kif ukoll il-benefiċċji ekonomiċi derivati mill-ksur sabiex jiġi żgurat li dawk responsabbli jiġu mċaħħda minn dawk il-benefiċċji. L-Istati Membri jenħtieġ li jagħmlu ħilithom biex jiżguraw li d-dħul iġġenerat mill-penali, jew il-valur finanzjarju ekwivalenti tiegħu, jintuża biex jappoġġja proġetti li għandhom l-għan li jnaddfu żoni mniġġsa mill-plastik u jevitaw it-tniġġis mill-pellets tal-plastik. [Em. 18]


(39)	Meta jistabbilixxu penali u miżuri għall-ksur, l-Istati Membri jenħtieġ li jipprevedu li, abbażi tal-gravità tal-ksur, il-livell ta’ multi jenħtieġ li effettivament iċaħħduiċaħħad lill-operatur ekonomiku mhux konformi, lit-trasportaturi tal-UE u lit-trasportaturi mhux tal-UE mill-benefiċċju ekonomiku derivat min-nuqqas ta’ konformità mal-obbligi li jirriżultaw minn dan ir-Regolament, inkluż f’każijiet ta’ ksur ripetut. Jenħtieġ li l-gravità tal-ksur tkun il-kriterju ewlieni għall-miżuri meħuda mill-awtoritajiet tal-infurzar. L-ammont massimu ta’ multi jenħtieġ li, f’każ ta’ ksur imwettaq minn persuna ġuridika, jirrappreżenta tal-inqas 43 % tal-fatturat annwali ekonomiku fl-Istat Membru kkonċernatfl-Unjoni. [Em. 19]


(40)	Meta jkun seħħ dannu għas-saħħa tal-bniedem b’riżultat ta’ ksur ta’ dan ir-Regolament, l-Istati Membri jenħtieġ li jiżguraw li l-individwi affettwati jkunu jistgħu jitolbu u jiksbu kumpens għal dak id-dannu mill-persuni fiżiċi jew ġuridiċi rilevanti u, fejn xieraq, mill-awtoritajiet kompetenti rilevanti responsabbli għall-ksur. Tali regoli dwar il-kumpens jikkontribwixxu biex jintlaħqu l-objettivi tal-preżervazzjoni, il-protezzjoni u t-titjib tal-kwalità tal-ambjent u l-protezzjoni tas-saħħa tal-bniedem kif stabbilit fl-Artikolu 191 tat-Trattat dwar il-Funzjonament tal-Unjoni Ewropea. Huma jirfdu wkoll id-dritt għall-ħajja, l-integrità tal-persuna u l-kura tas-saħħa stabbiliti fl-Artikoli 2, 3 u 35 tal-Karta tad-Drittijiet Fundamentali tal-Unjoni Ewropea u d-dritt għal rimedju effettiv kif stabbilit fl-Artikolu 47 tal-Karta. Barra minn hekk, id-Direttiva 2004/35/KE tal-Parlament Ewropew u tal-Kunsill[footnoteRef:23] ma tagħtix lill-partijiet privati dritt ta’ kumpens bħala konsegwenza ta’ dannu ambjentali jew ta’ theddida imminenti ta’ tali dannu. [23: 	Id-Direttiva 2004/35/KE tal-Parlament Ewropew u tal-Kunsill tal-21 ta’ April 2004 dwar ir-responsabbiltà ambjentali f’dak li għandu x’jaqsam mal-prevenzjoni u r-rimedju għal danni ambjentali (ĠU L 143, 30.4.2004, p. 56).] 



(41)	Sabiex jiġi żgurat li l-individwi jkunu jistgħu jiddefendu d-drittijiet tagħhom kontra d-danni għas-saħħa kkawżati minn ksur ta’ dan ir-Regolament u b’hekk jiżguraw l-infurzar aktar effiċjenti tiegħu, organizzazzjonijiet mhux governattivi li jippromwovu l-protezzjoni tas-saħħa tal-bniedem jew tal-ambjent, bl-inklużjoni ta’ dawk li jippromwovu l-protezzjoni tal-konsumaturi u li jissodisfaw kwalunkwe rekwiżit skont id-dritt nazzjonali, bħala membri tal-pubbliku kkonċernati, jenħtieġ li jingħataw is-setgħa li jinvolvu ruħhom fi proċedimenti, kif jiddeterminaw l-Istati Membri, jew f’isem kwalunkwe vittma jew b’appoġġ għaliha, mingħajr preġudizzju għar-regoli nazzjonali ta’ proċedura dwar ir-rappreżentanza u d-difiża quddiem il-qrati. L-Istati Membri normalment igawdu minn awtonomija proċedurali biex jiżguraw rimedju effettiv kontra l-ksur tad-dritt tal-Unjoni, soġġett għar-rispett tal-prinċipji ta’ ekwivalenza u effettività. Madankollu, l-esperjenza turi li filwaqt li hemm evidenza epidemjoloġika qawwija fuq l-impatti negattivi tat-tniġġis għas-saħħa tal-popolazzjoni, b’mod partikolari fir-rigward tal-arja, huwa diffiċli li fl-ambitu tar-regoli proċedurali dwar l-oneru tal-prova ġeneralment applikabbli fl-Istati Membri, il-vittmi juru rabta ta’ kawżalità bejn id-dannu mġarrab u l-ksur. Għalhekk, huwa meħtieġ li l-oneru tal-prova applikabbli jiġi adattat għal tali sitwazzjonijiet. Meta individwu jkun jista’ jipprovdi evidenza robusta biżżejjed biex iwassal għal preżunzjoni li l-ksur ta’ dan ir-Regolament ikun l-oriġini tad-dannu kkawżat lis-saħħa ta’ individwu, jew ikkontribwixxa b’mod sinifikanti għalih, jenħtieġ li jkun il-konvenut li jirribatti dik il-preżunzjoni sabiex jaħrab mir-responsabbiltà tiegħu.


(42)	Sabiex jitqiesu l-progress tekniku u l-iżviluppi xjentifiċi, jenħtieġ li l-Kummissjoni tingħata s-setgħa li tadotta atti f’konformità mal-Artikolu 290 tat-TFUE biex temenda l-Annessi. Huwa ta’ importanza partikolari li l-Kummissjoni twettaq konsultazzjonijiet xierqa waqt il-ħidma preparatorja tagħha, inkluż fil-livell tal-esperti, u li dawk il-konsultazzjonijiet jitwettqu f’konformità mal-prinċipji stabbiliti fil-Ftehim Interistituzzjonali tat-13 ta’ April 2016 dwar it-Tfassil Aħjar tal-Liġijiet[footnoteRef:24]. B’mod partikolari, biex tiġi żgurata parteċipazzjoni ugwali fit-tħejjija tal-atti delegati, il-Parlament Ewropew u l-Kunsill jirċievu d-dokumenti kollha fl-istess ħin li jirċevuhom l-esperti tal-Istati Membri, u l-esperti tagħhom ikollhom aċċess sistematiku għal-laqgħat tal-gruppi tal-esperti tal-Kummissjoni li jittrattaw it-tħejjija ta’ atti delegati. [24: 	ĠU L 123, 12.5.2016, p. 1.] 

(43)	Sabiex jiġu żgurati kundizzjonijiet uniformi għall-implimentazzjoni ta’ dan ir-Regolament, il-Kummissjoni jenħtieġ li tingħata setgħat ta’ implimentazzjoni fir-rigward tar-rapportar ta’ informazzjoni dwar l-implimentazzjoni ta’ dan ir-Regolament.
(44)	Sabiex l-operaturi ekonomiċi, it-trasportaturi tal-UE, u t-trasportaturi mhux tal-UE jingħataw biżżejjed żmien biex jadattaw għar-rekwiżiti stabbiliti f’dan ir-Regolament, jenħtieġ li l-applikazzjoni tiegħu tiġi differita.
ADOTTAW DAN IR-REGOLAMENT:


Artikolu 1
 Suġġett u kamp ta’ applikazzjoni
1.	Dan ir-Regolament jistabbilixxi l-obbligi għall-immaniġġar ta’ pellets tal-plastik fl-istadji kollha tal-katina tal-provvista biex jiġi evitat it-telf, bl-objettiv li jinkiseb telf żero tal-pellets tal-plastik. [Em. 20]
2.	Dan ir-Regolament japplika għas-suġġetti li ġejjin:
(a)	l-operaturi ekonomiċi li jimmaniġġaw pellets tal-plastik fl-Unjoni fi kwantitajiet ta’ aktar minn 5 tunnellati fis-sena kalendarja preċedenti;
(b)	it-trasportaturi tal-UE u t-trasportaturi mhux tal-UE li jittrasportaw pellets tal-plastik fl-Unjoni.
Artikolu 2
Definizzjonijiet
Għall-finijiet ta’ dan ir-Regolament, japplikaw id-definizzjonijiet li ġejjin:
(a)	“pellet tal-plastik” tfisser massa żgħira ta’ materjal tal-iffurmar iffurmat minn qabel li fih il-polimeru, li għandu dimensjonijiet relattivament uniformi f’lott partikolariirrispettivament mill-għamla jew mill-forma tiegħu, inklużi sustanzi fil-forma ta’ trab, ċilindri, żibeġ u laqx, li jista’ jkun li żdiedu addittivi magħhom, li jintuża bħala materja prima fl-operazzjonijiet tal-manifattura tal-prodotti tal-plastik u r-riċiklaġġ tal-plastik; [Em. 21]


(aa)	“trab tal-pellets tal-plastik” tfisser ir-residwu industrijali mill-immaniġġar, it-tħin jew l-ipproċessar tal-pellets tal-plastik, li ma jintużax bħala materja prima f’operazzjonijiet ta’ manifattura ta’ prodotti tal-plastik; [Em. 22]
(b)	“tixrid” tfisser ħruġ ta’ darba jew fit-tul ta’ pellets tal-plastik minn konteniment primarju; [Em. 23]
(c)	“telf” tfisser ħruġ ta’ darba jew fit-tul ta’ pellets tal-plastik fi kwalunkwe stadju tal-katina tal-provvista, inkluż mill-konfini tal-installazzjoni fl-ambjent jew minn vetturi tat-triq, vaguni tal-ferrovija jew bastimenti tal-passaġġi fuq l-ilma interni li jittrasportaw pelletsmit-trasport tal-pellets tal-plastik; [Em. 24]
(d)	“installazzjoni” tfisser kwalunkwe bini, struttura, ambjentsit jew post li fih titwettaq attività ekonomika waħda jew aktar li tinvolvi l-immaniġġar ta’ pellets tal-plastik; [Em. 25]
(e)	“operatur ekonomiku” tfisser kull persuna fiżika jew ġuridika li topera jew tikkontrolla l-installazzjoni kompletament jew parzjalment, meta jkun hemm dispożizzjoni dwar dan fid-dritt nazzjonali, li lilha tiġi delegata s-setgħa ekonomika deċiżiva għall-funzjonament tekniku tal-installazzjoni;


(f)	“trasportatur tal-UE” tfisser kwalunkwe persuna fiżika jew ġuridika stabbilita fi Stat Membru, involuta fit-trasport ta’ pellets tal-plastik bħala parti mill-attività ekonomika tagħha billi tuża vetturi tat-triq, vaguni tal-ferrovija jew bastimenti tal-passaġġi fuq l-ilma interni; [Em. 26]
(g)	“trasportatur mhux tal-UE” tfisser kwalunkwe persuna fiżika jew ġuridika stabbilita f’pajjiż terz, involuta fit-trasport ta’ pellets tal-plastik bħala parti mill-attività ekonomika tagħha fl-Unjoni billi tuża vetturi tat-triq, vaguni tal-ferrovija jew bastimenti tal-passaġġi fuq l-ilma interni; [Em. 27]
(h)	“intrapriża mikro, żgħira u ta’ daqs medju” tfisser intrapriża mikro, żgħira jew ta’ daqs medju skont it-tifsira tal-Anness tar-Rakkomandazzjoni tal-Kummissjoni 2003/361/KE[footnoteRef:25]; [25: 	Ir-Rakkomandazzjoni tal-Kummissjoni tas-6 ta’ Mejju 2003 rigward id-definizzjoni ta’ intrapriżi mikro, żgħar u ta’ daqs medju (ĠU L 124, 20.5.2003, p. 36).] 

(i)	“intrapriża ta’ daqs kbir” tfisser intrapriża li ma hijiex intrapriża mikro, żgħira jew ta’ daqs medju;
(j)	“awtorità kompetenti” tfisser awtorità jew korp maħtur minn Stat Membru biex iwettaq l-obbligi tiegħu skont dan ir-Regolament;


(k)	“ċertifikatur” tfisser kwalunkwe waħda minn dawn li ġejjin:
(i)	korp ta’ valutazzjoni tal-konformità kif definit fl-Artikolu 2(13) tar-Regolament (KE) 765/2008 tal-Parlament Ewropew u tal-Kunsill[footnoteRef:26] jew kwalunkwe assoċjazzjoni jew grupp ieħor ta’ tali korpi, li jkun kiseb akkreditazzjoni f’konformità ma’ dan ir-Regolament; [26: 	Ir-Regolament (KE) Nru 765/2008 tal-Parlament Ewropew u tal-Kunsill tad-9 ta’ Lulju 2008 li jistabbilixxi r-rekwiżiti għall-akkreditament u għas-sorveljanza tas-suq relatati mal-kummerċjalizzazzjoni ta’ prodotti, u li jħassar ir-Regolament tal-Kunsill (KEE) Nru 339/93 (ĠU L 218, 13.8.2008, p. 30).] 

(ii)	verifikatur ambjentali, kif definit fl-Artikolu 2(20), il-punt (b), tar-Regolament (KE) Nru 1221/2009;
(l)	“valutazzjoni tal-konformità” tfisser il-proċess li juri jekk installazzjoni tissodisfax ir-regoli applikabbli ta’ dan ir-Regolament u tal-atti delegati adottati abbażi tiegħu;
Artikolu 3
Obbligi ġenerali
1.	L-operaturi ekonomiċi, it-trasportaturi tal-UE u t-trasportaturi mhux tal-UE għandhom jiżguraw li jiġi evitat it-telf. Meta jseħħjseħħu tixrid u telf, l-operaturi ekonomiċi, it-trasportaturi tal-UE u t-trasportaturi mhux tal-UE għandhom jieħdu azzjoni immedjata sabiex inaddfu dak it-telfjikkontrollaw u jnaddfu dak it-tixrid u telf. [Em. 28]


2.	L-operaturi ekonomiċi u t-trasportaturi tal-UE għandhom jinnotifikaw lill-awtorità kompetenti, bil-mod iddeterminat minn din tal-aħħar, dwar kull installazzjoni li joperaw u dwar meta jkunu involuti fit-trasport ta’ pellets tal-plastik, kif applikabbli.
3.	L-operaturi ekonomiċi u t-trasportaturi tal-UE għandhom jinnotifikaw lill-awtoritajiet kompetenti tal-Istat Membru li fih huma stabbiliti, bi kwalunkwe bidla sinifikanti fl-installazzjonijiet u fl-attivitajiet tagħhom relatati mal-immaniġġar u t-trasport ta’ pellets tal-plastik, inkluż bi kwalunkwe għeluq ta’ installazzjoni eżistenti, kif applikabbli. [Em. 29]
3a.	Mingħajr preġudizzju għar-Regolament (KE) Nru 1272/2008 tal-Parlament Ewropew u tal-Kunsill[footnoteRef:27], l-operaturi ekonomiċi għandhom, għall-finijiet ta’ dan ir-Regolament, jittikkettaw il-kontejners kollha tal-ħżin u tat-trasport li fihom pellets tal-plastik f’konformità mal-Anness IVb ta’ dan ir-Regolament. [Em. 30] [27: 	Ir-Regolament (KE) Nru 1272/2008 tal-Parlament Ewropew u tal-Kunsill tas-16 ta’ Diċembru 2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet, li jemenda u jħassar id-Direttivi 67/548/KEE u 1999/45/KE, u li jemenda r-Regolament (KE) Nru 1907/2006 (ĠU L 353, 31.12.2008, p. 1).] 

4.	L-awtoritajiet kompetenti għandhom jistabbilixxu u jżommu reġistru pubbliku li jkun fih l-informazzjoni li jkunu rċevew f’konformità mal-paragrafi 3 u 42 u 3. Ir-reġistru għandu jkun disponibbli għall-pubbliku u aċċessibbli faċilment. [Em. 31]


Artikolu 4
Obbligi rigward l-immaniġġar ta’ pellets tal-plastik
1.	L-operaturi ekonomiċi għandhom jieħdu l-azzjonijiet li ġejjin:
(a)	jistabbilixxu pjan ta’ valutazzjoni tar-riskju għal kull installazzjoni f’konformità mal-Anness I filwaqt li tqis in-natura u d-daqs tal-installazzjoni kif ukoll l-iskala tal-operazzjonijiet tagħha;
(b)	jinstallaw it-tagħmir u jeżegwixxu l-proċeduri deskritti fil-pjan ta’ valutazzjoni tar-riskju msemmi fil-punt (a);
(c)	jinnotifikaw il-pjan ta’ valutazzjoni tar-riskju msemmi fil-punt (a) lill-awtorità kompetenti tal-Istat Membru fejn tinsab l-installazzjoni flimkien ma’ awtodikjarazzjoni ta’ konformità maħruġa f’konformità mal-formola mudell stabbilita fl-Anness II.
L-operaturi ekonomiċi għandhom iżommu l-pjan ta’ valutazzjoni tar-riskju aġġornat, filwaqt li jqisu b’mod partikolari n-nuqqasijiet identifikati permezz tal-esperjenza tagħhom fl-immaniġġar ta’ pellets tal-plastik, u għandhom jagħmluha disponibbli għall-awtoritajiet kompetenti fuq talba.


2.	L-operaturi ekonomiċi li huma intrapriżi ta’ daqs żgħir, medju u kbir li joperaw installazzjonijiet fejn ġew immaniġġati pellets tal-plastik fi kwantitajiet ta’ anqas minn 1 000 tunnellata fis-sena kalendarja preċedenti jew li huma intrapriżi mikro jew ta’ daqs żgħir għandhom jinnotifikaw aġġornament tal-pjan ta’ valutazzjoni tar-riskju għal kull installazzjoni kif ukoll tiġdid tal-awtodikjarazzjoni ta’ konformità lill-awtorità kompetenti kull 5tliet snin mill-aħħar notifika. [Em. 32]
2a.	L-operaturi ekonomiċi li huma intrapriżi żgħar li joperaw installazzjonijiet fejn il-pellets tal-plastik fi kwantitajiet ta’ aktar minn 1 000 tunnellata jkunu ġew immaniġġati fis-sena kalendarja preċedenti għandhom jikkonformaw mal-obbligi stabbiliti fil-paragrafu 2 ta’ dan l-Artikolu, sakemm ma jkollhomx ċertifikat validu maħruġ f’konformità mal-Artikolu 5(2a). [Em. 33]
3.	L-awtoritajiet kompetenti jistgħu jirrikjedu li l-operaturi ekonomiċi jieħdu l-azzjonijiet li ġejjin:
(a)	li jibdlu l-pjanijiet ta’ valutazzjoni tar-riskju nnotifikati f’konformità mal-paragrafi 1 u 2 sabiex jiġi żgurat li t-telf ikun jista’ jiġi evitat b’mod effettiv jewu, meta xieraq, jinżamm u jitnaddaf u li l-Anness I jiġi osservat; [Em. 34]
(b)	li jimplimentaw kwalunkwe waħda mill-azzjonijiet elenkati fl-Anness I fil-ħin.


4.	L-awtoritajiet kompetenti għandhom jistabbilixxu, iżommu, u jaġġornaw reġistru li jkun fih il-pjanijiet ta’ valutazzjoni tar-riskju u, l-awtodikjarazzjonijiet ta’ konformità nnotifikatiu n-notifiki dwar it-telf mogħtija f’konformità mal-paragrafi 1 u 2 ta’ dan l-Artikolumal-Anness IVa. Ir-reġistru għandu jkun disponibbli pubblikament fuq sit web. [Em. 35]
5.	It-trasportaturi tal-UE u t-trasportaturi mhux tal-UE għandhom jiżguraw li l-azzjonijiet stabbiliti fl-Anness III jiġu implimentati matul l-operazzjonijiet tat-tagħbija u tal-ħatt, il-vjaġġi tat-trasport, l-operazzjonijiet tat-tindif u tal-manutenzjoni.
6.	Meta l-operaturi ekonomiċi jimplimentaw l-azzjonijiet stabbiliti fil-pjan ta’ valutazzjoni tar-riskju stabbilit f’konformità mal-Anness I, u t-trasportaturi tal-UE u t-trasportaturi mhux tal-UE jimplimentaw l-azzjonijiet stabbiliti fl-Anness III, dawn għandhom jieħdu azzjoni, fl-ordni ta’ prijorità li ġejja:
(a)	azzjonijiet għall-prevenzjoni tat-tixrid
(b)	azzjonijiet sabiex jiġi kkontrollat it-tixrid sabiex jiġi evitat li jsir telf;
(c)	azzjonijiet għat-tindif wara tixrid jew telf.


7.	L-operaturi ekonomiċi, it-trasportaturi tal-UE u t-trasportaturi mhux tal-UE għandu jkollhom l-obbligi li ġejjin: [Em. 36]
(a)	jiżguraw li l-persunal tagħhom ikun imħarreġ skont ir-rwoli u r-responsabbiltajiet speċifiċi tagħhom u li jkun konxju u jista’ juża t-tagħmir rilevanti, inkluż tagħmir protettiv personali adegwat u jeżegwixxi l-proċeduri stabbiliti biex tiġi żgurata l-konformità ma’ dan ir-Regolament; [Em. 37]
(b)	iżommu rekords tal-azzjonijiet meħuda għall-konformità mal-obbligi stabbiliti f’dan l-Artikolu;
(c)	iżommu rekords tal-kwantitajiet stmati kull sena ta’ telf u tal-volumtal-kwantitajiet totali ta’ pellets tal-plastik immaniġġati. [Em. 38]
[bookmark: _GoBack]Minn 6 xhur wara l-pubblikazzjoni tal-istandard armonizzat rilevanti f’Il-Ġurnal Uffiċjali tal-Unjoni Ewropea jew mid-data tal-applikazzjoni tal-att ta’ implimentazzjoni msemmi fl-Artikolu 13(2) ta’ dan ir-Regolament, l-operaturi ekonomiċi għandhom jistmaw il-kwantitajiet ta’ telf imsemmija fl-ewwel subparagrafu, il-punt (c) f’konformità mal-metodoloġija standardizzata msemmija fl-Artikolu 13.


L-operaturi ekonomiċi u t-trasportaturi tal-UE għandhom iżommu r-rekords imsemmija fil-punti (b) u (c) ta’ dan il-paragrafu għal perjodu ta’ 5 snin u jagħmluhom disponibbli għall-awtoritajiet kompetenti u, fejn applikabbli, għaċ-ċertifikati fuq talba.
8.	Meta azzjoni meħuda għall-prevenzjoni, il-konteniment u t-tindif tat-tixrid u tat-telf ma tirnexxix, l-operaturi ekonomiċi, it-trasportaturi tal-UE u t-trasportaturi mhux tal-UE għandhom jieħdu azzjonijiet korrettivi, mill-aktar fis possibblimingħajr dewmien. [Em. 39]
9.	Kull sena, l-operaturi ekonomiċi li ma humiex intrapriżi mikro jew żgħar u li joperaw installazzjonijiet fejn ikunu ġew immaniġġati pellets tal-plastik fi kwantitajiet ta’ aktar minn 1 000 tunnellata fis-sena kalendarja preċedenti għandhom, għal kull installazzjoni, iwettqu valutazzjoni interna dwar l-istat tal-konformità tal-installazzjoni mar-rekwiżiti tal-pjan ta’ valutazzjoni tar-riskju stabbilit fl-Anness I. Il-valutazzjoni interna tista’għandha, fost l-oħrajn, tkopri s-suġġetti li ġejjin: [Em. 40]
(a)	il-kwantitajiet u l-kawżi stmati tat-telf;
(b)	it-tagħmir u/jew il-proċeduri preventivi, ta’ konteniment u ta’ tindif implimentati biex jiġi evitat telf futur, u l-effettivitàevalwazzjoni tal-effettività tagħhom; [Em. 41]


(c)	id-diskussjonijiet mal-persunal u l-programmi ta’ taħriġ li jinvolvu lill-persunal, l-ispezzjonijiet tat-tagħmir inkluż tagħmir protettiv personali adegwat u l-proċeduri fis-seħħ u r-reviżjoni ta’ kwalunkwe dokumentazzjoni rilevanti. [Em. 42]
L-operaturi ekonomiċi msemmija fl-ewwel subparagrafu għandhom iżommu rekords tal-valutazzjonijiet u ta’ kwalunkwe azzjoni li jieħdu sussegwentement, u għandhom jagħmlu dawn ir-rekords disponibbli għall-awtoritajiet kompetenti fuq talba. [Em. 43]
Artikolu 5
Ċertifikazzjoni 
1.	Sa ... [Uffiċċju tal-Pubblikazzjonijiet: jekk jogħġobkom daħħlu d-data = 24 xahar wara d-dħul fis-seħħ ta’ dan ir-Regolament], u kull 3 snin wara dan, l-operaturi ekonomiċi li huma intrapriżi ta’ daqs kbir għandhom juru li kull installazzjoni fejn ikunu ġew ittrattati pellets tal-plastik fi kwantitajiet ta’ aktar minn 1 000 tunnellata fis-sena kalendarja preċedenti huma konformi mar-rekwiżiti stabbiliti fl-Anness I, billi jinkiseb ċertifikat maħruġ minn ċertifikatur.


2.	Sa ... [Uffiċċju tal-PubblikazzjonijietOP: jekk jogħġobkom daħħlu d-data = 36 xahar wara d-dħul fis-seħħ ta’ dan ir-Regolament], u kull 4tliet snin wara dan, l-operaturi ekonomiċi li huma intrapriżi ta’ daqs medju għandhom juru li kull installazzjoni fejn ikunu ġew ittrattati pellets tal-plastik fi kwantitajiet ta’ aktar minn 1 000 tunnellata fis-sena kalendarja preċedenti huma konformi mar-rekwiżiti stabbiliti fl-Anness I, billi jinkiseb ċertifikat maħruġ minn ċertifikatur. [Em. 44]
2a.	Sa ... [60 xahar mid-dħul fis-seħħ ta’ dan ir-Regolament], l-operaturi ekonomiċi li huma intrapriżi żgħar għandhom juru li kull installazzjoni fejn ġew immaniġġati pellets tal-plastik fi kwantitajiet ta’ aktar minn 1 000 tunnellata fis-sena kalendarja preċedenti hija konformi mar-rekwiżiti stabbiliti fl-Anness I, billi jinkiseb ċertifikat maħruġ minn ċertifikatur. Dak iċ-ċertifikat għandu jkun validu għal ħames snin.  [Em. 45]
3.	Iċ-ċertifikaturi għandhom iwettqu kontrolli fuq il-post u spezzjonijiet tas-siti, tal-mezzi tat-trasport u taż-żoni fil-madwar immedjat biex jiżguraw li l-miżuri kollha inklużi fil-pjan ta’ valutazzjoni tar-riskju mwettqa f’konformità mal-Anness I jiġu implimentati kif xieraq. [Em. 46]


4.	Iċ-ċertifikati għandhom jissodisfaw ir-rekwiżiti li ġejjin:
(a)	jinħarġu f’konformità mal-formola mudell stabbilita fl-Anness IV u f’forma elettronika;
(b)	jispeċifikaw l-operatur ekonomiku, l-installazzjoni koperta miċ-ċertifikat, id-data tal-kontrolli fuq il-post imwettqa, u l-perjodu ta’ validità;
(c)	jiċċertifikaw il-konformità tal-installazzjoni koperta miċ-ċertifikat mar-rekwiżiti stabbiliti fl-Anness I;
5.	Mingħajr dewmien żejjed, iċ-ċertifikati għandhom jinnotifikaw lill-awtorità kompetenti b’dan li ġej:
(a)	iċ-ċertifikati maħruġa;
(b)	iċ-ċertifikati sospiżi jew irtirati;
(c)	bidliet fiċ-ċertifikati.
L-awtoritajiet kompetenti għandhom jistabbilixxu u jżommu aġġornat reġistru taċ-ċertifikati. Ir-reġistru għandu jkun disponibbli pubblikament fuq sit web.


Artikolu 6
Sistemi ta’ ġestjoni ambjentali
L-operaturi ekonomiċi li huma rreġistrati fl-Iskema Komunitarja ta’ Ġestjoni u Verifika Ambjentali f’konformità mar-Regolament (KE) Nru 1221/2009 huma eżentati mill-konformità mal-obbligu ta’ notifika stabbilit fl-Artikolu 4(2) u l-obbligi stabbiliti fl-Artikolu 5(1) u (2) ta’ dan ir-Regolament dment li l-verifikatur ambjentali kif definit fl-Artikolu 2(20) tar-Regolament (KE) Nru 1221/2009 ikun ivverifika li r-rekwiżiti stabbiliti fl-Anness I ġew inklużi fis-sistema ta’ ġestjoni ambjentali tal-operatur ekonomiku u ġew implimentati.
Artikolu 7
Akkreditazzjoni taċ-ċertifikati
L-akkreditazzjoni taċ-ċertifikaturi msemmija fl-Artikolu 32, il-punt (k)(i) għandha tinkludi evalwazzjoni tal-konformità mar-rekwiżiti li ġejjin: [Em. 47]
(a)	iċ-ċertifikatur għandu jkun indipendenti mill-operatur ekonomiku;
(b)	iċ-ċertifikatur, il-maniġment superjuri tiegħu u l-persunal responsabbli għall-valutazzjoni tal-konformità ma għandhom jinvolvu ruħhom fl-ebda attività li tista’ tkun f’kunflitt mal-indipendenza tal-ġudizzju jew l-integrità tagħhom b’rabta mal-attivitajiet ta’ ċertifikazzjoni;


(c)	iċ-ċertifikatur u l-persunal tiegħu għandhom iwettqu l-attivitajiet tagħhom bl-ogħla grad ta’ integrità professjonali u l-kompetenza teknika meħtieġa, u għandhom ikunu ħielsa minn kull pressjoni u inċentiv, inkluż dawk finanzjarji, li jistgħu jinfluwenzaw il-ġudizzju tagħhom jew ir-riżultati tal-attivitajiet ta’ ċertifikazzjoni tagħhom;
(d)	iċ-ċertifikatur għandu jkollu l-għarfien espert, it-tagħmir u l-infrastruttura meħtieġa biex iwettaq il-valutazzjoni tal-konformità li jkun ġie akkreditat għaliha;
(e)	iċ-ċertifikatur għandu jkollu għadd suffiċjenti ta’ membri tal-persunal kwalifikati u b’esperjenza xierqa responsabbli biex iwettqu l-kompiti ta’ valutazzjoni tal-konformità;
(f)	il-persunal ta’ ċertifikatur għandu josserva s-segretezza professjonali fir-rigward tal-informazzjoni kollha miksuba fit-twettiq tal-kompiti ta’ valutazzjoni tal-konformità;
(g)	meta ċertifikatur jissottokuntratta kompiti speċifiċi konnessi maċ-ċertifikazzjoni jew jirrikorri għal sussidjarja, għandu jieħu responsabbiltà sħiħa għall-kompiti mwettqa minn sottokuntratturi jew sussidjarji, u għandu jivvaluta u jimmonitorja l-kwalifiki tas-sottokuntrattur jew tas-sussidjarja u l-ħidma mwettqa minnhom.


Artikolu 8
Verifika tal-konformità u rapportar
1.	L-awtoritajiet kompetenti għandhom jivverifikaw il-konformità tal-operaturi ekonomiċi, tat-trasportaturi tal-UE u tat-trasportaturi mhux tal-UE mal-obbligi stabbiliti f’dan ir-Regolament, filwaqt li jqisu l-informazzjoni pprovduta fl-awtodikjarazzjonijiet ta’ konformità msemmija fl-Artikolu 4(1) u (2) u pprovduta miċ-ċertifikaturi f’konformità mal-Artikolu 5(5). L-awtoritajiet kompetenti għandhom iwettqu spezzjonijiet ambjentali għal għarrieda u miżuri oħrajn ta’ verifika, skont approċċ ibbażat fuq ir-riskju. [Em. 48]
2.	Mhux aktar tard minn … [Uffiċċju tal-pubblikazzjonijiet jekk jogħġobkom daħħlu d-data = l-ewwel jum tax-xahar wara 4tliet snin wara d-data tad-dħul fis-seħħ ta’ dan ir-Regolament] u kull 3tliet snin wara dan, l-Istati Membri għandhom jissottomettu rapport lill-Kummissjoni li jkun fih informazzjoni kwalitattiva u kwantitattiva dwar l-implimentazzjoni ta’ dan ir-Regolament matul is-sena kalendarja preċedenti. L-informazzjoni għandha tinkludi: [Em. 49]


(a)	l-għadd ta’ operaturi ekonomiċi għal kull daqs ta’ intrapriża skont ir-Rakkomandazzjoni tal-Kummissjoni 2003/361/KE u għal kull attività ekonomika, l-installazzjonijiet tagħhom u l-kwantitajiet ta’ pellets tal-plastik immaniġġati minnhom, u tat-trasportaturi tal-UE u l-mezzi tat-trasport tagħhom allokati għat-trasport ta’ pellets tal-plastik u l-kwantitajiet immaniġġati minnhom; [Em. 50]
(b)	l-għadd ta’ pjanijiet ta’ valutazzjoni tar-riskju, awtodikjarazzjonijiet innotifikati skont l-Artikolu 4(1) u 4(2) u ċertifikati nnotifikati skont l-Artikolu 5(5);
(c)	l-għadd u r-riżultati tal-ispezzjonijiet ambjentali u ta’ miżuri oħrajn ta’ verifika mwettqa skont il-paragrafu 1 ta’ dan l-Artikolu, kif ukoll l-għadd ta’ inċidenti u ta’ aċċidenti rrapportati f’konformità mal-Artikolu 9(1) u l-miżuri meħuda f’każ ta’ nuqqas ta’ konformità mal-obbligi stabbiliti f’dan ir-Regolament.
3.	Il-Kummissjoni għandha tistabbilixxi, permezz ta’ atti ta’ implimentazzjoni, format għar-rapporti msemmija fil-paragrafu 2.


3a.	Kull tliet snin, abbażi tar-rapporti tal-Istati Membri msemmija fil-paragrafu 2, il-Kummissjoni għandha tipproduċi rapport ta’ sinteżi dwar il-konformità u r-rapportar, li jistabbilixxi l-informazzjoni kwalitattiva u kwantitattivi dwar l-implimentazzjoni ta’ dan ir-Regolament inkluża fir-rapporti tal-Istati Membri.  [Em. 51]
Artikolu 9
Inċidenti u aċċidenti
1.	Mingħajr preġudizzju għad-Direttiva 2004/35/KE, fil-każ ta’ telf inċidentali jew aċċidentali li jaffettwa b’mod sinifikanti s-saħħa tal-bniedem jew l-ambjent, l-operaturi ekonomiċi, it-trasportaturi tal-UE u t-trasportaturi mhux tal-UE għandhom minnufih: [Em. 52]
(a)	jinfurmaw lill-awtorità kompetenti li fit-territorju tagħha seħħ l-inċident jew l-aċċident, kif ukoll lill-awtorità kompetenti ta’ kwalunkwe territorju li aktarx jiġi affettwat, u l-kwantitajiet stmati tat-telf f’konformità mal-formola stabbilita fl-Anness IVa; [Em. 53]
(aa)	jieħdu miżuri biex jikkontrollaw u jnaddfu telf bħal dan b’mod ekoloġikament sensittiv; [Em. 54]
(b)	jieħdu miżuri biex jillimitawl-miżuri kollha possibbli biex jimminimizzaw il-konsegwenzi fuq is-saħħa jew fuq l-ambjent, u biex jipprevjenu inċidenti jew aċċidenti ulterjuri. [Em. 55]


2.	L-awtorità kompetenti li fit-territorju tagħha jkun seħħ l-inċident jew l-aċċident għandha tirrikjedi, fejn ikun meħtieġ, li l-operaturi ekonomiċi, it-trasportaturi tal-UE u t-trasportaturi mhux tal-UE jieħdu miżuri komplementari xierqa u jorganizzaw taħriġ speċifiku biex jimminimizzawbiex jillimitaw il-konsegwenzi fuq is-saħħa jew fuq l-ambjent u biex jipprevjenu inċidenti jew aċċidenti ulterjuri. [Em. 56]
3.	Fil-każ ta’ kwalunkwe inċident jew aċċident li jaffettwa b’mod sinifikanti s-saħħa tal-bniedem jew l-ambjent fi Stat Membru ieħor, l-awtorità kompetenti li fit-territorju tagħha jkun seħħ l-aċċident jew l-inċident għandha tinforma lill-awtorità kompetenti ta’ dak l-Istat Membru l-ieħor. [Em. 57]
Artikolu 10
Nuqqas ta' konformità 
1.	Fil-każ ta’ ksur tar-regoli stabbiliti f’dan ir-Regolament, l-operaturi ekonomiċi, it-trasportaturi tal-UE u t-trasportaturi mhux tal-UE għandhom minnufih:
(a)	jinformaw lill-awtorità kompetenti;
(b)	jieħdu l-miżuri meħtieġa sabiex jiżguraw li jerġa’ jkun hemm konformità fl-inqas żmien possibbli;


(c)	jikkonformaw ma’ kwalunkwe miżura komplementari ddeterminata mill-awtorità kompetenti kif meħtieġ sabiex terġa’ tinkiseb il-konformità.
2.	Meta l-ksur tar-regoli stabbiliti f’dan ir-Regolament ikun ta’ periklu immedjat għas-saħħa tal-bniedem jew jhedded li jikkawża effett negattiv sinifikanti immedjat fuq l-ambjent, l-awtorità kompetenti tista’għandha tissospendi l-operat tal-installazzjoni sakemm terġa’ tiġi stabbilita l-konformità f’konformità mal-paragrafu 1, il-punti (b) u (c). [Em. 58]
Artikolu 11
Deżinjazzjoni u setgħat tal-awtoritajiet kompetenti;
1.	L-Istati Membri għandhom jaħtru awtorità kompetenti waħda jew aktar bħala responsabbli għall-applikazzjoni u l-infurzar ta’ dan ir-Regolament u għandhom jinformaw lill-Kummissjoni b’dan. [Em. 59]
2.	L-Istati Membri għandhom jagħtu lill-awtoritajiet kompetenti tagħhom is-setgħat ta’ spezzjoni u infurzar meħtieġa sabiex jiżguraw il-konformità ma’ dan ir-Regolament.


3.	Is-setgħat imsemmija fil-paragrafu 2 għandhom jinkludu tal-inqas dan li ġej:
(a)	is-setgħa ta’ aċċess għal kwalunkwe dokument, data jew informazzjoni rilevanti relatati ma’ ksur ta’ dan ir-Regolament, fi kwalunkwe forma jew format, u irrispettivament mill-mezz ta’ ħżin tagħhom, jew il-post fejn jinħażnu, u s-setgħa li jieħdu jew jiksbu kopji tagħhom;
(b)	is-setgħa li kwalunkwe persuna fiżika jew ġuridika tintalab tipprovdi kwalunkwe informazzjoni, data jew dokument rilevanti, fi kwalunkwe forma jew format, u irrispettivament mill-mezz ta’ ħżin tagħhom jew mill-post fejn jinħażnu, għall-finijiet li jiġi stabbilit jekk ikunx seħħ jew qiegħed iseħħ ksur ta’ dan ir-Regolament u d-dettalji ta’ tali ksur;
(c)	is-setgħa li jibdew spezzjoni fuq inizjattiva tagħhom stess biex iwaqqfu jew jipprojbixxu l-ksur ta’ dan ir-Regolament;
(d)	is-setgħa ta’ aċċess għall-installazzjonijiet.
4.	L-awtoritajiet kompetenti jistgħu jużaw kwalunkwe informazzjoni, dokument, sejba, dikjarazzjoni jew intelligence bħala evidenza għall-fini tal-ispezzjonijiet ambjentali u miżuri ta’ verifika oħra tagħhom, irrispettivament mill-format li fih jew mill-mezz li fuqu jkunu maħżuna.


5.	Meta jkun hemm aktar minn awtorità kompetenti waħda fit-territorju tagħhom, l-Istati Membri għandhom jiżguraw li jiġu stabbiliti mekkaniżmi xierqa ta’ komunikazzjoni u koordinazzjoni.
Artikolu 12
Assistenza relatata mal-konformità 
1.	Sa ... [12-il xahar mid-dħul fis-seħħ ta’ dan ir-Regolament], il-Kummissjoni għandha tiżviluppa u tiffinanzja materjal ta’ sensibilizzazzjoni u ta’ taħriġ, li jista’ jieħu l-forma ta’ gwidi u korsijiet, dwar l-implimentazzjoni tajba tal-obbligi stabbiliti f’dan ir-Regolament f’konsultazzjoni mar-rappreżentanti tal-operaturi ekonomiċi, tat-trasportaturi, u taċ-ċertifikaturi, inklużi l-intrapriżi mikro, żgħar u ta’ daqs medju, is-sħab soċjali, ir-rappreżentanti tas-soċjetà ċivili u l-organizzazzjonijiet mhux governattivi u f’kollaborazzjoni mal-awtoritajiet kompetenti. [Em. 60]
2.	L-Istati Membri għandhom jiżguraw li l-operaturi ekonomiċi u t-trasportaturi, speċjalment l-intrapriżi mikro, żgħar u ta’ daqs medju, jiksbu aċċess għall-informazzjoni u l-assistenza fir-rigward tal-konformità ma’ dan ir-Regolament. [Em. 61]


Mingħajr preġudizzju għar-regoli applikabbli dwar l-għajnuna mill-Istat, l-assistenza msemmija fl-ewwel subparagrafu għall-intrapriżi mikro, żgħar u ta’ daqs medju tista’ tieħu l-forma ta’:
(a)	taħriġ speċjalizzat għall-maniġment u għall-persunal, inkluża l-organizzazzjoni ta’ programmi ta’ taħriġ;
(b)	assistenza organizzazzjonali u teknika. [Em. 62]
Mingħajr preġudizzju għar-regoli applikabbli dwar l-għajnuna mill-Istat, l-assistenza msemmija fl-ewwel subparagrafu għall-intrapriżi mikro u żgħar kif ukoll għall-installazzjonijiet li jimmaniġġaw il-pellets tal-plastik fi kwantitajiet taħt il-limitu stabbilit fl-Artikolu 4(2) tista’ tieħu l-formawkoll il-forma ta’: [Em. 63]
(a)	appoġġ finanzjarju;
(b)	aċċess għal finanzi, inkluż bl-iskop li jiġi akkwistat it-tagħmir meħtieġ sabiex tinkiseb il-konformità; [Em. 64]
(c)	ġestjoni speċjalizzata u taħriġ tal-persunal; [Em. 65]
(d)	assistenza organizzazzjonali u teknika. [Em. 66]


3.	L-Istati Membri għandhom jinkoraġġixxu programmi ta’ taħriġ għall-kwalifika tal-persunal taċ-ċertifikaturi.
Artikolu 13
Metodoloġija standardizzata
1.	Għall-finijiet ta’ konformità mal-obbligu msemmi fl-Artikolu 4(7), l-ewwel subparagrafu, il-punt (c), u l-Anness IVa, għandha tiġi żviluppata metodoloġija għall-istima tal-kwantitajiet ta’ telf fi standards armonizzati f’konformità mal-proċeduri stabbiliti bir-Regolament (UE) Nru 1025/2012. [Em. 67]
2.	Meta l-ebda organizzazzjoni Ewropea tal-istandardizzazzjoni ma taċċetta t-talba biex jiġi abbozzat standard armonizzat jew meta l-Kummissjoni tqis li l-istandard propost ma jissodisfax ir-rekwiżiti li għandu l-għan li jkopri, il-Kummissjoni għandha tistabbilixxi l-metodoloġija msemmija fil-paragrafu 1 permezz ta’ att ta’ Implimentazzjoni.


Artikolu 14
Ġestjoni tal-ilmenti u aċċess għall-ġustizzja
1.	Persuni fiżiċi jew ġuridiċi jew organizzazzjonijiet meqjusa skont id-dritt nazzjonali bħala li għandhom interess suffiċjenti jew dawk li jqisu li d-drittijiet tagħhom iddgħajfu għandhom ikunu intitolati li jissottomettu lmenti sostanzjati lill-awtoritajiet kompetenti meta jqisu, abbażi ta’ ċirkostanzi oġġettivi, li operatur ekonomiku, trasportatur tal-UE jew trasportatur mhux tal-UE qiegħed jonqos milli jikkonforma mad-dispożizzjonijiet ta’ dan ir-Regolament.
Għall-finijiet tal-ewwel subparagrafu, l-entitajiet jew l-organizzazzjonijiet mhux governattivi li jippromwovu s-saħħa tal-bniedem, il-ħarsien tal-ambjent jew il-protezzjoni tal-konsumatur, u li jissodisfaw kwalunkwe rekwiżit skont id-dritt nazzjonali għandhom jitqiesu li għandhom interess suffiċjenti.
2.	L-awtoritajiet kompetenti għandhom jivvalutaw l-ilment sostanzjat imsemmi fil-paragrafu 1 u, fejn meħtieġ, jieħdu l-passi meħtieġa, inklużi spezzjonijiet u seduti ta’ smigħ tal-persuna jew tal-organizzazzjoni, bil-ħsieb li jivverifikaw dawk l-ilmenti. Jekk jinstab li l-ilment għandu bażi soda, l-awtoritajiet kompetenti għandhom jieħdu l-azzjonijiet meħtieġa f’konformità mal-Artikolu 4(3), l-Artikolu 9(2) u l-Artikolu 10(2). [Em. 68]


3.	L-awtoritajiet kompetenti għandhom, malajr kemm jista’ jkun, jinformaw lill-persuna jew lill-organizzazzjoni msemmija fil-paragrafu 1 li ressqet l-ilment bid-deċiżjoni tagħhom li jaċċettaw jew jirrifjutaw it-talba għal azzjoni mressqa fl-ilment, u għandhom jipprovdu r-raġunijiet għaliha.
4.	L-Istati Membri għandhom jiżguraw li persuna jew organizzazzjoni msemmija fil-paragrafu 1 li tressaq ilment sostanzjat ikollha aċċess għal qorti jew korp pubbliku indipendenti u imparzjali ieħor biex jirrieżamina l-legalità proċedurali u sostantiva ta’ kwalunkwe deċiżjoni dwar dak l-ilment, kif ukoll tad-deċiżjonijiet, l-atti jew in-nuqqas ta’ azzjoni tal-awtorità kompetenti skont dan ir-Regolament, mingħajr preġudizzju għal kwalunkwe dispożizzjoni tad-dritt nazzjonali li tirrikjedi li l-proċeduri ta’ rieżami amministrattiv jiġu eżawriti qabel ir-rikors għal proċedimenti ġudizzjarji. Dawk il-proċeduri ta’ rieżami għandhom ikunu ġusti, ekwi, f’waqthom u mingħajr ħlas jew mhux għaljin b’mod projbittiv, u għandhom jipprovdu rimedji adegwati u effettivi, inkluż rimedju b’mandat ta’ inibizzjoni fejn meħtieġ.
5.	L-Istati Membri għandhom jiżguraw li ikun hemm disponibbli għall-pubbliku informazzjoni prattika dwar l-aċċess għall-proċeduri ta’ rieżami amministrattiv u ġudizzjarju msemmija f’dan l-Artikolu.


Artikolu 15
Penali
1.	Mingħajr preġudizzju għall-obbligi tal-Istati Membri skont id-Direttiva 2008/99/KE tal-Parlament Ewropew u tal-Kunsill[footnoteRef:28], l-Istati Membri għandhom jistabbilixxu r-regoli dwar il-penali applikabbli għall-ksur ta’ dan ir-Regolament, u għandhom jieħdu l-miżuri kollha meħtieġa biex jiżguraw li dawn jiġu applikati. Il-penali previsti għandhom ikunu effettivi, proporzjonati u dissważivi. [28: 	Id-Direttiva 2008/99/KE tal-Parlament Ewropew u tal-Kunsill tad-19 ta’ Novembru 2008 dwar il-protezzjoni tal-ambjent permezz tal-liġi kriminali (ĠU L 328, 6.12.2008, p. 28).] 

2.	Il-penali msemmija fil-paragrafu 1 għandhom jinkludu multi proporzjonati għall-fatturat tal-persuna ġuridika jew għall-introjtu tal-persuna fiżika li tkun wettqet il-ksur. Il-livell tal-multi għandu jiġi kkalkolat b’tali mod li jiġi żgurat li dawn effettivament iċaħħdu lill-persuna responsabbli għall-ksur mill-benefiċċji ekonomiċi derivati minn dak il-ksur. Il-livell tal-multi għandu jiżdied gradwalment għal ksur ripetut. Fil-każ ta’ ksur imwettaq minn persuna ġuridika, l-ammont massimu ta’ tali multi għandu jkun tal-inqas  4 3 % tal-fatturat annwali tal-operatur ekonomiku fl-Istat Membru kkonċernatfl-Unjoni fis-sena kontabilistika ta’ qabel id-deċiżjoni dwar il-multa. [Em. 69]


3.	L-Istati Membri għandhom jiżguraw li l-penali stabbiliti skont dan l-Artikolu jqisu kif xieraq dawn li ġejjin, kif applikabbli:
(a)	in-natura, is-serjetà u t-tul tal-ksur;
(b)	in-natura intenzjonali jew negliġenti tal-ksur;
(c)	il-popolazzjoni jew l-ambjent affettwati mill-ksur, filwaqt li jitqies l-impatt tal-ksur fuq l-objettiv li jinkiseb livell għoli ta’ protezzjoni tas-saħħa tal-bniedem u tal-ambjent;
(d)	is-sitwazzjoni finanzjarja tal-operatur ekonomiku, tat-trasportatur tal-UE u tat-trasportatur mhux tal-UE miżmuma responsabbli.


3a.	L-Istati Membri għandhom jagħmlu ħilithom biex jiżguraw li d-dħul iġġenerat mill-penali msemmija fil-paragrafu 1, jew il-valur finanzjarju ekwivalenti tiegħu, jintuża biex jappoġġa proġetti li għandhom l-għan li jnaddfu żoni mniġġsa mill-plastik qabel ... [id-data tad-dħul fis-seħħ ta’ dan ir-Regolament] u jevitaw it-tniġġis mill-pellets tal-plastik.
Il-proġetti ffinanzjati mid-dħul iġġenerat mill-penali kif imsemmi fl-ewwel subparagrafu jistgħu jikkontribwixxu għall-promozzjoni ta’ ħidma xjentifika biex jiġi studjat l-impatt tal-pellets tal-plastik fuq is-saħħa tal-bniedem u l-ambjent, jiġu appoġġati r-riċerka u l-iżvilupp fil-qasam tat-tniġġis mill-pellets tal-plastik, jiġu implimentati programmi ta’ sensibilizzazzjoni, u jiġu ffinanzjati programmi ta’ taħriġ imfassla speċifikament għall-intrapriżi mikro u żgħar.
Sa ... [60 xahar mid-dħul fis-seħħ ta’ dan ir-Regolament], u kull sena minn hemm ’il quddiem, il-Kummissjoni għandha tirrapporta lill-Parlament Ewropew u lill-Kunsill dwar kif intuża d-dħul iġġenerat mill-penali fis-sena preċedenti u kif tali użu kkontribwixxa għat-tnaqqis tat-tniġġis mill-pellets tal-plastik, inkluża informazzjoni dwar il-benefiċjarji u l-livell tan-nefqa li tikkonċerna l-objettivi stabbiliti fl-ewwel u t-tieni subparagrafi.  [Em. 70]


Artikolu 16
Kumpens
1.	L-Istati Membri għandhom jiżguraw li, meta jkun seħħ dannu għas-saħħa tal-bniedem b’riżultat ta’ ksur ta’ dan ir-Regolament, l-individwi affettwati jkollhom id-dritt li jitolbu u jiksbu kumpens għal dak id-dannu mill-persuni fiżiċi jew ġuridiċi rilevanti u, fejn xieraq, mill-awtoritajiet kompetenti rilevanti responsabbli għall-ksur.
2.	L-Istati Membri għandhom jiżguraw li, bħala parti mill-pubbliku kkonċernat, l-organizzazzjonijiet mhux governattivi li jippromwovu l-protezzjoni tas-saħħa tal-bniedem jew tal-ambjent u li jissodisfaw kwalunkwe rekwiżit skont id-dritt nazzjonali jitħallew jirrappreżentaw lill-individwi affettwati u jressqu azzjonijiet kollettivi għal kumpens. L-Istati Membri għandhom jiżguraw li talba għal ksur li jwassal għal dannu ma tkunx tista’ tiġi segwita darbtejn, mill-individwi affettwati u mill-organizzazzjonijiet mhux governattivi msemmija f’dan il-paragrafu.
3.	L-Istati Membri għandhom jiżguraw li r-regoli u l-proċeduri nazzjonali relatati mat-talbiet għal kumpens jitfasslu u jiġu applikati b’tali mod li ma jagħmlux l-eżerċitar tad-dritt għal kumpens għal dannu kkawżat minn ksur skont il-paragrafu 1 impossibbli jew eċċessivament diffiċli.


4.	Meta t-talba għal kumpens imsemmi fil-paragrafu 1 tkun appoġġata minn evidenza li minnha tista’ tiġi preżunta rabta ta’ kawżalità bejn id-dannu u l-ksur, l-Istati Membri għandhom jiżguraw li r-responsabbiltà tkun fuq il-persuna responsabbli għall-ksur sabiex turi li l-ksur ma kkawżax jew ma kkontribwiex għad-dannu.
5.	L-Istati Membri għandhom jiżguraw li l-perjodi ta’ preskrizzjoni sabiex jitressqu azzjonijiet għal kumpens imsemmi fil-paragrafu 1 ma jkunux iqsar minn 5 snin. Tali perjodi ma għandhomx jibdew qabel ma l-ksur ikun waqaf u l-persuna li titlob il-kumpens tkun taf, jew raġonevolment tista’ tkun mistennija li tkun taf, li ġarrbet dannu minn ksur skont il-paragrafu 1.
Artikolu 17
Emendi għall-Annessi
Il-Kummissjoni tingħata s-setgħa li tadotta atti delegati f’konformità mal-Artikolu 19 li temenda l-Annessi I sa IVIVb, sabiex tqis il-progress tekniku u l-iżviluppi xjentifiċi. [Em. 71]


Meta tadotta atti delegati msemmija fl-ewwel paragrafu, il-Kummissjoni għandha tqis:
(a)	l-esperjenza miksuba mill-implimentazzjoni tal-obbligi stabbiliti fl-Artikoli 3, 4, 5, 8 u 94 u 5; [Em. 72]
(b)	standards internazzjonali rilevanti;
(c)	l-ispeċifiċitajiet tas-setturi ta’ attività;
(d)	il-ħtiġijiet speċifiċi tal-intrapriżi mikro, żgħar u medji.
Artikolu 17a
Rieżami
Il-Kummissjoni għandha timmonitorja l-applikazzjoni ta’ dan ir-Regolament u l-iżviluppi rilevanti fl-IMO. Sa ... [tmien snin mid-dħul fis-seħħ ta’ dan ir-Regolament], il-Kummissjoni għandha tippubblika rapport komprensiv dwar l-applikazzjoni ġenerali ta’ dan ir-Regolament u l-effettività tiegħu u għandha tippreżenta, kif xieraq, proposta leġiżlattiva biex temenda dan ir-Regolament. [Em. 73]


Artikolu 17b
Traċċabbiltà
Sa ... [24 xahar mid-dħul fis-seħħ ta’ dan ir-Regolament], il-Kummissjoni għandha tippubblika rapport dwar il-possibbiltà li tintroduċi traċċabbiltà kimika tal-pellets tal-plastik. Dan ir-rapport għandu tal-anqas iqis:
(a)	il-fattibbiltà teknika li tiġi introdotta firma kimika unika u differenzjabbli li ma tkunx ta’ ħsara għall-ambjent jew għas-saħħa tal-bniedem;
(b)	l-istabbiliment ta’ bażi ta’ data tal-Unjoni tal-firem kimiċi kollha.
Meta jkun xieraq, ir-rapport imsemmi fl-ewwel paragrafu għandu jkun akkumpanjat minn proposta leġiżlattiva. [Em. 74]
Artikolu 18
Eżerċizzju tad-delega 
1.	Is-setgħa ta’ adozzjoni ta’ atti delegati hija mogħtija lill-Kummissjoni suġġett għall-kundizzjonijiet stabbiliti f’dan l-Artikolu.


2.	Is-setgħa ta’ adozzjoni ta’ atti delegati msemmija fl-Artikolu 17 għandha tingħata lill-Kummissjoni għal perjodu ta’ 5 snin minn …[Uffiċċju tal-pubblikazzjonijiet jekk jogħġobkom daħħlu d-data = l-ewwel jum tax-xahar wara d-data tad-dħul fis-seħħ ta’ dan ir-Regolament]. Il-Kummissjoni għandha tfassal rapport fir-rigward tad-delega ta’ setgħa mhux aktar tard minn disa' xhur qabel it-tmiem tal-perjodu ta’ ħames snin. Id-delega ta’ setgħa għandha tiġi estiża awtomatikament għal perjodi ta’ żmien identiċi, ħlief jekk il-Parlament Ewropew jew il-Kunsill joġġezzjonaw għal tali estensjoni mhux iktar tard minn tliet xhur qabel it-tmiem ta’ kull perjodu.
3.	Id-delega tas-setgħa msemmija fl-Artikolu 17 tista’ tiġi revokata fi kwalunkwe mument mill-Parlament Ewropew jew mill-Kunsill. Deċiżjoni li tirrevoka għandha ttemm id-delega ta’ setgħa speċifikata f’dik id-deċiżjoni. Din għandha ssir effettiva fil-jum wara l-pubblikazzjoni tad-deċiżjoni f’Il-Ġurnal Uffiċjali tal-Unjoni Ewropea jew f’data aktar tard speċifikata fih. Ma għandha taffettwa l-validità tal-ebda att delegat li jkun diġà fis-seħħ.
4.	Qabel ma tadotta att delegat, il-Kummissjoni għandha tikkonsulta esperti nnominati minn kull Stat Membru skont il-prinċipji stipulati fil-Ftehim Interistituzzjonali tat-13 ta’ April 2016 dwar it-Tfassil Aħjar tal-Liġijiet.


5.	Hekk kif tadotta att delegat, il-Kummissjoni għandha tinnotifikah simultanjament lill-Parlament Ewropew u lill-Kunsill.
6.	Att delegat adottat skont l-Artikolu 17 għandu jidħol fis-seħħ biss jekk ma tiġix espressa oġġezzjoni mill-Parlament Ewropew jew mill-Kunsill fi żmien xahrejn min-notifika ta’ dak l-att lill-Parlament Ewropew u lill-Kunsill jew jekk, qabel ma jiskadi dak il-perjodu, il-Parlament Ewropew u l-Kunsill ikunu t-tnejn infurmaw lill-Kummissjoni li ma humiex sejrin joġġezzjonaw. Dak il-perjodu għandu jiġi estiż b’xahrejn fuq inizjattiva tal-Parlament Ewropew jew tal-Kunsill.


Artikolu 19
Dħul fis-seħħ u applikazzjoni
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu japplika [Uffiċċju tal-Pubblikazzjonijiet: jekk jogħġobkom daħħlu d-data = 18-il xahar wara d-dħul fis-seħħ ta’ ‘dan ir-Regolament]. Madankollu, l-Artikolu 3(1) għandu japplika minn [Uffiċċju tal-Pubblikazzjonijiet: jekk jogħġobkom daħħlu d-data tad-dħul fis-seħħ ta’ dan ir-Regolament].
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi …,
Għall-Parlament Ewropew	Għall-Kunsill
Il-President	Il-President

ANNESS I
PJAN TA’ VALUTAZZJONI TAR-RISKJU GĦALL-INSTALLAZZJONIJIET
Il-pjan ta’ valutazzjoni tar-riskju msemmi fl-Artikolu 4(1) għandu jkun fih l-elementi li ġejjin:
(1)	il-pjan tas-sit;
(1a)	l-għadd ta’ tunnellati ta’ pellets tal-plastik immaniġġati kull sena; [Em. 75]
(2)	il-postijiet li fihom jistgħu joriġinaw it-tixrid u t-telf tal-pellets mill-konfini tal-installazzjoni, filwaqt li jiġu speċifikati l-postijiet b’riskju għoli u baxx;
(3)	l-operazzjonijiet ta’ mmaniġġar li matulhom jistgħu joriġinaw it-tixrid u t-telf tal-pellets mill-konfini tal-installazzjoni, filwaqt li jiġu speċifikati operazzjonijiet ta’ riskju għoli u baxx;
(3a)	informazzjoni relatata man-natura kimika ta’ kull polimeru li jinsab fil-pellets tal-plastik fuq is-sit, inkluża informazzjoni dwar il-proprjetajiet fiżikokimiċi u l-proprjetajiet ta’ periklu; [Em. 76]
(4)	l-istima tal-kwantitajiet ta’ tixrid u ta’ telf fil-postijiet u fl-operazzjonijiet identifikati;
(5)	it-tfassil tal-lista tal-attivitajiet li l-installazzjoni jista’ jkollha l-awtorità li teżerċita kontroll fuqhom, inklużi l-fornituri, is-sottokuntratturi u l-faċilitajiet ta’ ħżin mhux fuq il-post;
(6)	id-definizzjoni ta’ rwol speċifiku wieħed ta’ membru tal-persunal responsabbli għar-reġistrazzjoni, għall-investigazzjoni u għas-segwitu dwar it-tixrid u t-telf, inkluż ir-rapportar lill-awtoritajiet kompetenti bħal fl-Artikolu 4(7) u l-Artikolu 9(1);
(7)	id-deskrizzjoni tat-tagħmir fis-seħħ għall-prevenzjoni, għall-konteniment u għat-tindif tat-tixrid u tat-telf.
L-operaturi ekonomiċi għandhom iqisujistabbilixxu tal-anqas dan li ġej, filwaqt li jqisu n-natura u d-daqs tal-installazzjoni kif ukoll l-iskala tal-operazzjonijiet tagħha: [Em. 77]
(a)	Għall-prevenzjoni: siġilli tal-vakwu fuq il-pajpijiet u fuq ix-xogħol tal-pajpijiet; imballaġġ reżistenti għat-tqattigħ u, għall-impatt u għall-ilma, issiġillat u ttikkettat li jista’ jiflaħ għad-degradazzjoni f’ambjenti akkwatiċi ħorox; tagħmir sabiex jinħolqu punti ta’ konnessjoni siguri b’barrieri sekondarji fis-seħħ; sistemi tat-tagħbija ddisinjati sabiex jiżguraw li l-linji tat-trasferiment ikunu jistgħu jitbattlu kompletament wara t-tagħbija u l-ħatt; kontenituri ssiġillatireżistenti għax-xokkijiet u għall-ilma, issiġillati u ttikkettati jew sajlos esterni għall-ħżin tal-pellets; sistemi ta’ trasport awtomatizzati għall-pellets, filtri sabiex jiġi evitat it-tixrid tat-trab tal-pellets fl-arja u fuq is-sit; [Em. 78]
(b)	Għall-konteniment: trejs għat-tixrid u apparat tal-iskular imqiegħed tul ix-xifer ta’ barra taż-żoni tat-tagħbija u tal-ħatt; tankijiet għaż-żamma fuq l-art bi gradi tal-azzar taħt hotspots tat-tixrid bħal punti ta’ trasferiment; vacuum cleaners industrijali u għodda tal-idejn għat-tindif immedjat; għotjien interni u esterni ta’ drenaġġ ta’ ġewwa u ta’ barra fuq il-katusi kollha li għandhom daqs tax-xibka iżgħar mill-iżgħar pellets li jiġu mmaniġġjati fuq is-sit, sistemi ta’ drenaġġ tal-ilma tal-maltemp jew tal-filtrazzjoni sabiex jiġu ġestiti għargħar jew tempesti raġonevolment prevedibbli; sistema tat-trattament tad-drenaġġ; [Em. 79]
(c)	Għat-tindif: vacuum cleaners industrijali għall-użu intern u estern; kontenituri xierqa dedikati għall-pellets irkuprati li jkunu kopertireżistenti għax-xokkijiet, għall-ilma, issiġillati, ittikkettati u magħluqin sabiex jiġi evitat aktar tixrid u telf; għodda tal-idejn (eż., xkupi, pali u xkupilji, bramel, tejps tat-tiswija); boroż tal-ġbir imsaħħa. [Em. 80]
Eżenzjonijiet fir-rigward tal-installazzjoni ta’ ċerti tipi ta’ tagħmir msemmija f’dan il-punt għandhom ikunu possibbli għall-operaturi ekonomiċi li jistgħu jiġġustifikaw tali eżenzjonijiet lill-awtoritajiet kompetenti, b’kunsiderazzjoni tan-natura u d-daqs tal-installazzjoni kif ukoll l-iskala tal-operazzjonijiet tagħha. 
L-operaturi ekonomiċi li huma intrapriżi mikro għandhom iqisu tal-anqas l-elementi stabbiliti f’dan il-punt, u jqisu n-natura u d-daqs tal-installazzjoni kif ukoll l-iskala tal-operazzjonijiet tagħha. [Em. 81]
(8)	id-deskrizzjoni tal-proċeduri fis-seħħ għall-prevenzjoni, għall-konteniment u għat-tindif tat-tixrid u tat-telf.
L-operaturi ekonomiċi għandhom iqisujistabbilixxu tal-anqas dan li ġejil-miżuri li ġejjin, filwaqt li jqisu n-natura u d-daqs tal-installazzjoni kif ukoll l-iskala tal-operazzjonijiet tagħha: [Em. 82]
(a)	għall-prevenzjoni: limiti fuq il-volumi ta’ pellets ittrasportati f’ċertu imballaġġ (eż., il-pellets iridu jiġu imballati u ssiġillati fi xkejjerf’imballaġġ ta’ 25 kg reżistenti għat-tqattigħ u għall-impatt li jista’ jiflaħ għad-degradazzjoni f’ambjenti akkwatiċi, u mgħobbija b’mhux aktar minn tunnellata għal kull pellet); spezzjoni u manutenzjoni regolari tal-imballaġġ, tal-kontenituri u tal-faċilitajiet tal-ħżin; l-użu ta’ trejs għat-tixrid taħt il-punti ta’ trasferiment u matul it-tagħbija u l-ħatt; protokolli ċari għall-ftuħ, it-tagħbija, l-għeluq u l-issiġillar tal-kontenituri fil-bidu u fit-tmiem tat-tagħbija; ittestjar fiżiku u monitoraġġ tal-effettività tal-proċeduri ta’ prevenzjoni; [Em. 83]
(b)	għall-konteniment: spezzjoni, tindif u manutenzjoni regolari tal-apparat tal-iskular; spezzjoni, tindif u manutenzjoni regolari tal-għotjien tal-iskular, sistemi ta’ drenaġġ tal-ilma mill-maltemp jew tal-filtrazzjoni; spezzjoni u tindif regolari tal-vetturi li jitilqu u/jew jidħlu f’sit, faċilitajiet tal-ħruġ tal-ilma u reċinti mad-dawra tal-faċilitàmal-konfini tal-installazzjoni li jkunu jinsabu f’żoni pubbliċi, meta jkun applikabbli; sostituzzjoni jew tiswija immedjata ta’ imballaġġ li jnixxi; kontrolli għall-imballaġġ jew il-kontenituri mkissrin u skartati għall-pellets residwi qabel ir-rimi jew it-tiswija; spezzjonijiet, tindif u manutenzjoni regolari tas-sistema tat-trattament tad-drenaġġ. [Em. 84]
(c)	għat-tindif: il-pellets tal-plastik imxerrdin jitnaddfu minnufih sabiex jiġi evitat it-telf fl-ambjent, mhux aktar tard mit-tmiem tal-operazzjoni, u jinġabru f’kontenitur apposta, reżistenti għall-ilma, issiġillat u ttikkettat. Jekk ikun possibbli, il-pellets tal-plastik imxerrdin jerġgħu jintużaw bħala materja prima sabiex titnaqqas il-ħela. Jekk il-pellets tal-plastik imxerrdin ma jkunux jistgħu jerġgħu jintużaw bħala materja prima, dawn jiġu rkuprati u jintremew f’konformità mal-leġiżlazzjoni dwar l-iskart.; flimkien ma’ kontenituri difettużi. [Em. 85]
Eżenzjonijiet biex jittieħdu l-miżuri msemmija f’dan il-punt għandhom ikunu possibbli għall-operaturi ekonomiċi li jistgħu jiġġustifikaw tali eżenzjonijiet lill-awtoritajiet kompetenti, b’kunsiderazzjoni tan-natura u d-daqs tal-installazzjoni kif ukoll l-iskala tal-operazzjonijiet tagħha.
L-operaturi ekonomiċi li huma intrapriżi mikro għandhom iqisu tal-anqas l-elementi stabbiliti f’dan il-punt, u jqisu n-natura u d-daqs tal-installazzjoni kif ukoll l-iskala tal-operazzjonijiet tagħha. [Em. 86]
(9)	minbarra l-elementi deskritti fil-punti (1) sa (8), l-operaturi ekonomiċi li humama humiex intrapriżi ta’ daqs medju jew kbir u li joperaw installazzjonijiet fejn il-pellets tal-plastik fi kwantitajiet ta’ aktar minn 1 000 tunnellata jkunu ġew immaniġġati fis-sena kalendarja preċedentimikro għandhom jieħdu wkoll l-azzjonijiet li ġejjin: [Em. 87]
(a)	jiddeskrivu l-elementi li għandhom jiġu rieżaminati f’laqgħat ta’ ġestjoni formali mill-inqas darba fis-sena, inkluża l-kwantità stmata u l-kawżi ta’ kwalunkwe telf; tagħmir u proċeduri preventivi, ta’ mitigazzjoni u ta’ tindif implimentati u l-effettività tagħhom.
(b)	jistabbilixxu programm ta’ sensibilizzazzjoni u taħriġ, ibbażat fuq ir-rwoli u r-responsabbiltajiet speċifiċi tal-impjegati, fuq il-prevenzjoni, il-konteniment u t-tindif, l-installazzjoni, l-użu u l-manutenzjoni tat-tagħmir, il-proċeduri ta’ eżekuzzjoni, kif ukoll il-monitoraġġ u r-rapportar ta’ telf tal-pellets;
(c)	jistabbilixxu proċeduri sabiex is-sewwieqa, il-fornituri u s-sottokuntratturi jiġu infurmati dwar il-proċeduri rilevanti għall-prevenzjoni, il-konteniment u t-tindif tat-tixrid u tat-telf.

ANNESS II
FORMOLA GĦAL AWTODIKJARAZZJONI TA’ KONFORMITÀ
............................................................... ............................................................... ......... (isem u indirizz tal-operatur ekonomiku).
Jiddikjara taħt ir-responsabbiltà unika tiegħu li l-immaniġġar tal-pellets tal-plastik fl-installazzjoni li tinsab fi ............................................................................... (indirizz) bin-numru tar-reġistrazzjoni (jekk disponibbli) ……………. . jissodisfa r-rekwiżiti kollha tar-Regolament (UE) Nru […] tal-Parlament Ewropew u tal-Kunsill ta’ […] dwar il-prevenzjoni tat-telf tal-pellets tal-plastik sabiex jitnaqqas it-tniġġis mill-mikroplastik.
Bl-iffirmar ta’ din id-dikjarazzjoni, niddikjara li l-valutazzjoni tar-riskju mehmuża, imwettqa fi ………….. (data) ġiet implimentata.
Magħmula fi … nhar il- …/…/20….
Firma


ANNESS III
AZZJONIJIET GĦAT-TRASPORTATURI TAL-UE U DAWK MHUX TAL-UE
Miżuri li għandhom jittieħdu u tagħmir li għandu jiġi stabbilit mit-trasportaturi tal-UE u dawk mhux tal-UE:
(1)	Għall-prevenzjoni: verifika matul u wara t-tagħbija u l-ħatt, li l-pellets jitneħħew kif xieraq minn barra t-tagħmir tat-trasport qabel ma jitilqu mis-sit tat-tagħbija/tal-ħatt; komunikazzjoni ċaratikkettar ċar u viżibbli dwar ir-rekwiżiti tal-istivar u l-ħażna sikuri; prevenzjoni ta’ kwalunkwe tnixxija, inkluż matul il-vjaġġ tat-trasport, eż., permezz tal-adegwatezza teknika tal-mezzi tat-trasport u l-kontejners tat-trasport, issupplimentati, jekk meħtieġ, b’issiġillarimballaġġ xieraq, reżistenti għall-ilma, issiġillat, reżistenti għat-tqattigħ u għall-impatt li jista’ jiflaħ għad-degradazzjoni f’ambjenti akkwatiċi; trejs għat-tixrid u apparat tal-iskular; żgurar li jintuża kisi protettiv fuq eż. forklifts/tagħmir idrawliku sabiex jiġi evitat li jittaqqab l-imballaġġ; tindif u verifika regolari tal-kompartimentili l-kompartimenti tat-tagħbija u, tal-kontenituri u tat-trejlers jinsabu f’kundizzjoni tajba sabiex jiġi kkontrollat u minimizzat it-telf tal-pellets imxerrdin; verifika viżiva tal-fetħiet u tal-integrità tal-kompartimenti tat-tagħbija qabel u, sa fejn ikun possibbli, matul il-vjaġġ, inkluż fit-terminals multimodali, fit-terminals ferrovjarji, fil-portijiet interni u marittimi. [Em. 88]
(1a)	Miżuri addizzjonali li għandhom jittieħdu u tagħmir speċifikament applikabbli għat-trasport marittimu u fuq passaġġi tal-ilma interni:
(a)	tingħata indikazzjoni ċara tal-kontenituri li fihom pellets tal-plastik;
(b)	il-pellets tal-plastik jinħażnu f’kontenituri f’kundizzjoni tajba u jiġu evitati protrużjonijiet li jistgħu jqattgħu l-boroż u l-kaxxi u l-kontenituri jinħażnu fl-istiva u mhux fuq il-gverta;
(c)	meta titnaddaf iż-żona tal-imbarkazzjoni, il-gverta, l-istiva jew il-kontejner tal-merkanzija, jiġi kkontrollat, imnaddaf u evitat it-telf tal-pellets tal-plastik għal ġol-ilma. [Em. 89]
(2)	Għall-konteniment u għat-tindif: sostituzzjoni jew meta jkun possibbli, tiswija ta’ imballaġġ bil-ħsara (eż. bl-użu ta’ bomi, barrieri u tejp) u l-konteniment tal-pellets li jifdal fil-kontenituri jew fil-kompartiment tat-tagħbija; il-ġbir ta’ pellets imxerrdin f’kontenituri jew f’boroż magħluqa, reżistenti għall-ilma, ittikkettati u ssiġillati għar-rimi xieraq; fil-każ tat-trasport ta’ pellets f’tankijiet bl-ingrossa, jintużaw trejs għat-tixrid u apparat tal-iskular xierqa qabel il-ftuħ tat-toqba/kon tal-qiegħ tat-tank tas-sajlo biss wara d-dħul fis-segment tat-tindif; is-sostituzzjoni tal-inforra tal-kontenituri biss f’żoni xierqa u mhux pubbliċi, fejn jista’ jitrażżan kwalunkwe tixrid; in-notifika immedjata lill-awtoritajiet bħall-emerġenza internazzjonali u nazzjonali, jew lill-awtoritajiet ambjentali, kif xieraq, mill-Istat Membru fejn seħħ l-avveniment. [Em. 90]
(3)	Tagħmir abbord: mill-inqas apparat tat-tidwil wieħed portabbli, għodda tal-idejn (eż. xkupi, pali u xkupilji, bramel, tejps tat-tiswija, eċċ.); kontenituri għall-ġbir magħluqa/boroż tal-ġbir imsaħħa. [Em. 91]
(3a)	Taħriġ: jistabbilixxu programm ta’ sensibilizzazzjoni u taħriġ, ibbażat fuq ir-rwoli u r-responsabbiltajiet speċifiċi tal-impjegati, dwar il-prevenzjoni, il-konteniment u t-tindif tat-telf tal-pellets tal-plastik, l-installazzjoni, l-użu u l-manutenzjoni tat-tagħmir, il-proċeduri ta’ eżekuzzjoni, kif ukoll il-monitoraġġ u r-rapportar ta’ telf tal-pellets tal-plastik.  [Em. 92]

ANNESS IV
FORMOLA TAĊ-ĊERTIFIKAT TA’ KONFORMITÀ
............................................................... ............................................................... ......... (isem).
bin-numru tar-reġistrazzjoni ta’ ...............................................................................
akkreditat għall-ambitu . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . (Kodiċi NACE)
jiddikjara, wara li jkun ivverifika l-installazzjoni tal-operatur ekonomiku …………………. (isem) li jinsab fi ……………………………….. bin-numru tar-reġistrazzjoni (jekk disponibbli) ...................................................................................................
li l-installazzjoni tissodisfa r-rekwiżiti kollha stabbiliti fl-Anness I tar-Regolament (UE) Nru […] tal-Parlament Ewropew u tal-Kunsill ta’ […] dwar il-prevenzjoni tat-telf tal-pellets tal-plastik sabiex jitnaqqas it-tniġġis mill-mikroplastik.
Bl-iffirmar ta’ din id-dikjarazzjoni, niddikjara li:
-	il-verifika twettqet f’konformità sħiħa mar-rekwiżiti tar-Regolament (UE) Nru […], inklużi l-verifiki fuq il-post imwettqa fi ……….. (dati),
-	l-eżitu tal-verifika jikkonferma li ma hemm l-ebda evidenza ta’ nuqqas ta’ konformità mar-rekwiżiti legali applikabbli tar-Regolament (UE) Nru […].
Magħmula fi … nhar il- …/…/20….
Firma

ANNESS IVa
FORMOLA GĦAT-TRAĊĊAR TAT-TELF
Post tal-Inċident: [Kaxxa għat-Test]
Formola għat-Traċċar tat-Telf tal-Pellets
Data tal-Inċident: [data]
Ħin tal-Inċident: [ħin]
Post tat-Telf:
[ ] Żona tal-Produzzjoni
[ ] Żona tal-Ħżin
[ ] Żona tal-Manifattura
[ ] Trasport
Deskrizzjoni tat-Telf tal-Pellet:
[Kaxxa għat-Test]
Kwantità Stmata ta’ Pellets Mitlufa:
[Kaxxa għat-Test]
[Kaxxa għat-Test – kwantità stmata ta’ pellets mitlufa abbażi tal-metodoloġija standardizzata msemmija fl-Artikolu 13]
Kawża tat-Telf:
[ ] Ħsara fit-Tagħmir
[ ] Żball Uman
[ ] Fatturi Ambjentali jew tat-Temp (Speċifika): [Kaxxa għat-Test]
[ ] Oħrajn (Speċifika): [Kaxxa għat-Test]
Azzjonijiet Immedjati Meħuda:
[Kaxxa għat-Test]
Miżuri ta’ Tindif
[ ] Knis
[ ] Vacuuming
[ ] Materjali Assorbenti
[ ] Konteniment
[ ] Rimi
Valutazzjoni tal-Impatt Ambjentali:
[ ] Kontaminazzjoni tal-Ħamrija
[ ] Kontaminazzjoni tal-Ilma
[ ] Kontaminazzjoni tal-Kwalità tal-Arja
[ ] Impatt fuq il-Fawna Selvaġġa 
Informazzjoni tax-Xhieda (jekk applikabbli):
Isem: [Kaxxa għat-Test]
Numru ta’ Kuntatt: [Kaxxa għat-Test]
Indirizz Elettroniku: [Kaxxa għat-Test]
Persuna li Tirrapporta:
Isem: [Kaxxa għat-Test]
Pożizzjoni: [Kaxxa għat-Test]
Numru ta’ Kuntatt: [Kaxxa għat-Test]
Indirizz Elettroniku: [Kaxxa għat-Test]
Dokumenti mehmużin (eż., ritratti, rapporti):
[Applowdjar tal-Fajl]
Kummenti addizzjonali: [Kaxxa għat-Test] [Em. 93]

ANNESS IVb
TIKKETTAR GĦALL-PELLETS TAL-PLASTIK

